Халҡыбыҙҙың мәнфәғәтен яҡлап » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Белем һәм тәрбиә » Халҡыбыҙҙың мәнфәғәтен яҡлап\nДонъяла һәр милләттең рухи хазинаһы, уны халыҡ иткән булмышы бар. Ул – туған тел – халыҡтың иң ғәзиз бүләге, аралашыу, йәшәү рәүеше. Теле барҙың иле бар, иле барҙың даны бар, тигән сәсәндәр. Ата-бабаларыбыҙҙың үлемһеҙ бүләгендә, изге аманатында халҡыбыҙҙың аҡылын һәм зирәклеген дә, күңел күркен һәм ғөрөф-ғәҙәттәрен дә, тарихын һәм бөгөнгөһөн дә, бар ғәмәлен һәм уй-хыялдарын да күңел күҙе менән күрергә һәм тойорға мөмкин. Тап шундай изге ниәттән асыла ла инде халҡыбыҙҙың үҙ асылын һаҡлап ҡалыу өсөн милли хәрәкәт ҡыҙған мәлдә – 1996 йылда – Бәләбәй башҡорт гимназияһы.\n“Беҙҙе Рәсәйҙә лә беләләр”\nУнан һуң теүәл 22 йыл үткән. Аҙмы был, күпме? Эйе, тәү ҡарашҡа йөҙәр йыллыҡ юбилейын билдәләгән белем усаҡтары менән сағыштырғанда, күп тә түгел. Шулай ҙа ошо ҡыҫҡа ғына осорҙа һәләтле коллектив туплап, үҙенә хас традицияларын, йолаларын, данлы тарихын булдырып, республикала ғына түгел, Рәсәйҙә билдәлелек яулаған данлыҡлы белем усағы ул. Әлбиттә, бына яңы мәктәп, рәхәтләнеп туған телегеҙҙә белем алығыҙ, тип берәү ҙә уйламағанда-көтмәгәндә асҡыс килтереп тоттормай. Ҡалала Булат Йәнекәев, Ризван Хафизов кеүек йәмәғәт эшмәкәрҙәре башҡорт мәктәбе асыуҙы юллап аҙ йөрөмәй, “Аҡмулла” исемендәге башҡорт ойошмаһы ла ҙур көс һала.\nБөгөн бында башлыса күрше Әлшәй, Миәкә, Бүздәк, Бишбүләк, Дәүләкән, Йәрмәкәй, Туймазы, Бөрйән, Шишмә райондарынан, Октябрьский ҡалаһынан килгән ҡыҙҙар һәм малайҙар белем ала. Башҡорт балалары менән бүтән милләт халҡының уҡырға тырышыуы ла уның көндән-көн арта барған абруйы хаҡында һөйләй.\nГимназия ҡаланың күркәм урынында урынлашҡан. Эре хәрефтәр менән “Башҡорт гимназия-интернаты” тигән яҙыу әллә ҡайҙан күҙгә ташланып, үҙенә саҡырып торған кеүек. Буш ваҡытта рәхәтләнеп саф һауала ял итеү өсөн иркен ихатаһы бар. Йәйен ул сәскәләргә күмелә, үтеп-һүтеп йөрөгәндәр бындағы матурлыҡҡа һоҡланып туя алмай. Теплицала мул уңыш йыйып алына. Уларҙың барыһын да балалар үҙҙәре үҫтерә.\nБында сабыйын уҡырға алып килгән бер атай-әсәй ҙә күңеле борсолоп түгел, киреһенсә, яҡшы уҡыу өсөн уңайлы шарттар булдырылыуын күреп, ҡыуанып ҡайтып китәлер, моғайын, тигән уйға килдем, белем усағы менән танышҡас. Бай китапхана, заманса йыһазландырылған уҡыу кластары, спорт, бейеү, тренажер залдары... Көндөҙгө стационар, процедура һәм теш дауалау кабинеттары эшләй. Уҡыусылар ике-өс кешелек яҡты, матур бүлмәләрҙә йәшәй. Иркен ашханала яғымлы ашнаҡсылар тәмле аш-һыу менән һыйлай.\nГимназия директоры, Башҡортостандың мәғариф отличнигы Дилбәр Ғайса ҡыҙы Фәтхетдинова – сығышы менән Ишембай районының Һайран ауылы ҡыҙы. Уҡытыусылар династияһын ғорур дауам иткән етәксе белем усағының уңыштары нигеҙенә мәктәп коллективының дөйөм хеҙмәте һалыныуы хаҡында ғорурланып һөйләй. Быйыл ҡыҙы, башланғыс кластар уҡытыусыһы Ынйы Фәтхетдинова ла “Педагогтар династияһы” республика конкурсында “Яҡшы педагогик династия презентацияһы” номинацияһында еңеү яулаған.\n– Дәрестәрҙе үҙ һөнәренә ғашиҡ һәм фәнен төплө белгән уҡытыусылар алып бара, – ти ул. – Улар араһында хеҙмәте юғары исемдәр менән баһаланғандар бихисап. Мәҫәлән, “Иң яҡшы рус теле уҡытыусыһы” республика конкурсында еңеүсе К. Лысенкова, “Рус теле һәм әҙәбиәте уҡытыусыһы-2018” республика конкурсы лауреаты Р. Мөхәмәтйәнова, башҡорт теле һәм әҙәбиәте буйынса төбәк-ара конкурс лауреаттары А. Борисова, Г. Мөхәмәҙиева, Т. Мәүлиева, “Йәш уҡытыусы” республика конкурсы лауреаты О. Талибуллина. Ун уҡытыусы “Башҡортостандың мәғариф отличнигы” исемен лайыҡлы йөрөтә.\nДилбәр Ғайса ҡыҙы әйтеүенсә, гимназияның төрлө кимәлдәге уңыштарында тәжрибәле урынбаҫарҙарҙың өлөшө ҙур. Был йәһәттән Башҡортостандың мәғариф отличнигы, Рәсәйҙең Мәғариф һәм фән министрлығының Почет грамотаһына лайыҡ булған Гөлнара Хоҙайназарованы, республика Мәғариф министрлығының Почет грамотаһы эйәһе Зөлфиә Ғилманованы, Башҡортостандың мәғариф отличнигы, республика Мәғариф министрлығының Почет грамотаһы менән бүләкләнгән Нәзирә Фәрхетдинованы маҡтап телгә алды.\nГимназияла балаларҙың һәләтен үҫтереү өсөн яҡшы шарттар булдырылған. Өҫтәмә белем алыу өсөн факультатив дәрестәр, курстар үткәрелә. Әйтергә кәрәк, маҡсатлы эш һөҙөмтәләре менән ҡыуандыра. Уҡыусылар республика, Рәсәй кимәлендәге төрлө ярыштарҙа әүҙем ҡатнаша һәм алдынғы урындарҙы яулай.\nЙыл һайын сығарылыш класс уҡыусылары имтихандарҙа яҡшы һөҙөмтәләр күрһәтә. Берҙәм дәүләт имтихандарының дөйөм һөҙөмтәһе республика күрһәткесенән юғары булыуы ла күпте һөйләй.\nГимназия-интернат республика, төбәк һәм халыҡ-ара саралар үткәреү майҙансығына әүерелгән. Бында Бөтә донъя башҡорттары ҡоролтайының кәңәшмәләре, ШОС һәм БРИКС илдәренең милли мәҙәниәттәр фестивале, “Бөтә донъя диалогтары контексы”нда Халыҡ-ара мәғариф һөнәри компетентлыҡ проекты тормошҡа ашырылған. Башҡорт телен һәм әҙәбиәтен, тарихын, мәҙәниәтен, йолаларын өйрәтеүҙе маҡсат иткән “Йәйләү”, инглиз телен һәм менеджментты үҙләштереү халыҡ-ара йәйге лагерҙары ойошторолған. 2011 йылдан ЮНЕСКО клубы эшләй.\nҒилми-тикшеренеү эштәре лә йыш ойошторола бында. Рәсәй Фәндәр академияһы Өфө ғилми үҙәге менән берлектә физиканан “Уҡыусыларҙың техник һәләттәрен үҫтереү”, Башҡортостан Мәғарифты үҫтереү институты менән башҡорт теле һәм әҙәбиәтенән “Күп мәҙәниәтле мөхиттә креатив шәхес тәрбиәләү”, М. Аҡмулла исемендәге БДПУ менән берлектә лингвистик фәндәрҙе танып белеү һәм аралашыу һәләтен, башланғыс класс уҡыусыларының ижади мөмкинлеген үҫтереү буйынса саралар һөҙөмтәле үтә.\nҺуңғы өс йыл рәттән гимназия уҡыусылары “Азамат” Башҡортостан халыҡтары сәнғәте фестивалендә алдынғылыҡты бирмәй. Ә белем усағының бай музейы тарих, һынлы сәнғәт буйынса күргәҙмәлә беренсе дәрәжә дипломға лайыҡ булған. “Башҡорт балаларының халыҡ уйындары”, “Башҡортостан ынйылары” республика конкурс-фестивалендә БГИ командаһы (етәксеһе З. Исламова) II дәрәжә диплом менән бүләкләнгән. “Урал батыр” эпосын яттан һөйләү буйынса ла гимназия уҡыусылары матур һөҙөмтәләргә өлгәшкән.\nҺуңғы йылдарҙа белем усағы “Рәсәй почет таҡтаһы” федераль электрон реестрына индерелгән, республиканың туған телде өйрәнгән инновациялы дөйөм белем биреү учреждениеларының III слеты еңеүсеһе тип табыла, Бөтә Рәсәй “Иң яҡшы сайт” конкурсының “Школяр” номинацияһында ла уға етеүсе булмай.\n– Йыл да Бөтә Рәсәй “Һанлы быуат мәктәбе” конкурсында, Ю.А. Гагарин кубогына үткәрелгән республика олимпиадаһы кеүек белем биреү һәм илһөйәрлек рухында тәрбиәләү проекттарында, “Бала саҡтың хәүефһеҙ юлы” республика бәйгеһендә әүҙем ҡатнашабыҙ, лайыҡлы урындар яулайбыҙ, – тип уңыштар тураһында ҡыуанып һөйләй Дилбәр Ғайса ҡыҙы.\nБында донъяға билдәле спортсылар уҡый\nГимназияла балаларға төплө белем биреү менән бер рәттән уларҙы ил, донъя күләмендәге спорт донъяһында Рәсәй намыҫын лайыҡлы яҡларҙай спортсылар итеп тәрбиәләү өсөн дә етди шарттар тыуҙырылған. Бында төрлө йүнәлештәге 13 спорт секцияһы, түңәрәктәр эшләй. Уларҙа шөғөлләнеү түләүһеҙ. Тәжрибәле, үҙ һөнәренә ғашиҡ тренерҙар, уҡытыусылар алып барған дәрестәр балаларҙың ижади һәләтен асыуға, уларҙың һәр яҡлап уңышлы шәхес булып үҫеүенә булышлыҡ итә. Төрлө ярыштарҙа, конкурстарҙа бер-бер артлы яуланған һөҙөмтәләр шул хаҡта һөйләй. Мәҫәлән, “Арт-старт” республика ижади проекттар конкурсындағы, “Хәүефһеҙ тәгәрмәс” республика бәйгеһендәге, музейҙарҙың республика ярышында һынлы сәнғәт буйынса күргәҙмәһендә – беренсе урын, Көнбайыш лигаһының КВН-ы фестивалендә – Гран-при.\nГимназияның волейбол, баскетбол буйынса ҡыҙҙар һәм егеттәр командаларының уҡыусылар араһында Башҡортостан спартакиадаһының төбәк ярыштарында беренсе урынды яулауы – ошо эҙмә-эҙлекле эштең, уларҙың тренерҙары И. Әхмәҙиев, И. Ғәлиевтең талапсанлыҡ һөҙөмтәһе. Гимназистар грек-рим көрәше буйынса Бөтә Рәсәй турнирында ла пьедесталдың тәүге баҫҡысына күтәрелә.\nБөтә Рәсәй “Орленок” балалар үҙәгендә үткән “Һаҡсылар, алға!” Бөтә Рәсәй спорт белем биреү уйындарында республика намыҫын тап Бәләбәй башҡорт гимназия-интернаты уҡытыусылары Эльвира Алдарова, Рүзилә Баймиева, Резида Тимербаева, Гөлназ Ғабдрафиҡова, Илнур Ғәлиев, Динар Миназев, Илнур Әхмәҙиев, Азамат Аҙнабаев, Ғәлинур Тимершин етәкселегендәге уҡыусылар командаһы ике йыл рәттән яҡлай. Ҡыҙҙар һәм малайҙар “Дарман” ҡурайсылар (етәксеһе Ә. Агишев), “Һылыуҡай”, “Умырзая” вокаль ансамблдәре (етәксеһе Р. Фәхретдинова), “Ынйы” бейеү төркөмөндә, “Аманат” тыуған яҡты өйрәнеү түңәрәгендә (етәксеһе З. Бикҡужина) ихлас шөғөлләнә.\nБәләкәйҙән саңғы, биатлон буйынса төрлө ярыштарҙа еңеүҙәре менән ҡыуандырған Азат Ҡарасуриндың Сочи ҡалаһында үткәрелгән XI ҡышҡы паралимпия уйындарында алтын һәм бронза миҙалға лайыҡ булыуында уҡыу йортоноң өлөшө ҙур. Артур Шайморатов велосипедта уҙышыу буйынса Рәсәй беренселеге еңеүсеһе булараҡ дан ҡаҙанһа, Морат Хоҙайназаров иһә – грек-рим көрәше буйынса Рәсәйҙең спорт мастеры. Илдар Хаятдинов – XI бокс буйынса Бөтә Рәсәй турниры призеры...\nКүптән түгел белем усағы тағы ла ҡыуаныслы ваҡиға кисергән: 11 класс уҡыусыһы Оскар Шайморатов ачери-биатлон буйынса Рәсәй йыйылма командаһы составында Нидерланд Короллегендә үткән асыҡ чемпионатта (Европа кубогы иҫәбе) ҡатнашып, үҫмерҙәр араһында икенсе урынды яулай.\nМәктәпкә килеп ингәс тә, өҫтәлдә ятҡан “Ынйылар” гәзите күҙгә ташланды. Уны ҡулыма алғас, белем усағында сығарылған баҫма икәнлеген аңланым.\n– Гимназияла ижад менән ҡыҙыҡһынған, үҙҙәре лә хикәйәләр, мәҡәләләр, шиғырҙар яҙған балалар шаҡтай, – тине Дилбәр Ғайса ҡыҙы. – Һәр һанын уҡыусылар мәктәп сайтына ҡуйып бара.\nӘйткәндәй, белем усағында милли матбуғатҡа етди иғтибар бирелә. Уҡыусылар ҙа, балалар ҙа гәзит-журналдарға әүҙем яҙыла. “Башҡортостан”ды улар коллектив менән алдыра.\nБынан тыш, белем усағының телестудияһы ла уңышлы эшләй. Уҡыусылар үҙҙәре рәхәтләнеп кино төшөрә, төрлө конкурстарҙа ҡатнаша. Мәҫәлән, “Уйланылмаған аҙым” фильмы “Бронза Витязь” халыҡ-ара кинофестивалендә донъяның ете иленән килгән эштәр менән бергә күрһәтелгән, “Бейеүсе гимназистка” проекты “Крит-2017” мәғлүмәт технологиялары бәйгеһендә “3D” графика” номинацияһында еңгән. Республика “Толпар” теле-кинофестивалендә “Иң яҡшы анимациялы фильм” номинацияһында “Йәшәһен тыныслыҡ!” фильмы юғары баһаға лайыҡ булған. Күптән түгел “Балалар күҙлегенән хәүефһеҙ интернет” тип аталған балалар һәм йәштәрҙең ижади эштәре республика конкурсында “Видеоролик” номинацияһында беренсе урын бирелгән.\nБәләбәй башҡорт гимназия-интернаты... Бында халҡыбыҙҙың мәнфәғәтен яҡларҙай киләсәк быуын тәрбиәләнә. Уларҙың лайыҡлы шәхестәр булып формалашыуы өсөн уҡытыусылар, тәрбиәселәр коллективы көсөн йәлләмәй.\nРайон: Бәләбәй ҡалаһы


Бөгөн Өфө мәшғүллек үҙәгендә юғары уҡыу йорттары һәм һөнәри белем биреү учреждениеларын тамамлаусылар өсөн вакансиялар йәрминкәһе ойошторолдо.\nЙәрминкәлә эш эҙләүсе йәштәргә эшкә урынлашыу буйынса мастер класстар ойошторолдо, скайп аша предприятиелар менән әңгәмәләшеү мөмкинлеге лә булды. Үҙәк белгестәре йәштәр менән аңлатыу эштәре алып барҙы.\nБелгестәр әйтеүенсә, бөгөнгө көндә эшсе һөнәрҙәргә ихтыяж арта. Юрист, экономист дипломдары менән, киреһенсә, эш таба алмаусылар күбәйә. Күптәрҙе түбән эш хаҡы менән риза түгел. Йәрминкә йәштәр өсөн ойошторолһа ла, унда оло йәштәгеләрҙе лә күрергә мөмкин ине.


Республиканың еңел авиацияһына конкурент булырҙай төбәк юҡ\nБыл төр спорт буйынса илдең йыйылма командаһының төп өлөшө Башҡортостан пилоттары. Рөстәм Хәмитов бөгөн еңел авиация спорты буйынса донъя чемпиондары Әлфиә һәм Максим Семеновтар менән осрашты.\nРөстәм Хәмитов еңел авиацияны ауыл, урман хужалығында, ғәҙәттән тыш хәлдәрҙә ҡулланыу мөмкинлектәре менән ҡыҙыҡһынды. Шулай уҡ осрашыуҙа Башҡортостанда еңел авиация спортын тағы ла киңерәк йәйелдереү, төбәктә чемпионаттар уҙғарыу мөмкинлеге барланды. Максим Семенов әйтеүенсә, республикала бындай шарттар тыуҙырылған һәм халыҡ-ара кимәлгә сығыу киләсәккә ҡуйылған маҡсат.\nСеменовтар ғаиләһе чемпиондар исемен 17 илдән 92 борт араһында еңеп яулай. Еңел авиация спорты буйынса 15-се донъя чемпионаты Бөйөк Британияла үткән. Быйыл иһә улар Европа чемпионатына Венгрияға сығырға иҫәп тоталар. Еңел авиация спорты ҡиммәт шөғөл булғанлыҡтан уның менән мауығыусылар үтә күп түгел. Рәсәйҙә үҙ самолеттары, автожир һәм делтапландары менән алтмыштан ашыу команда иҫәпләнә. Шулай ҙа конкуренция бар, ти Максим. Әммә Башҡортостан спортсыларына әле етеүселәр юҡ.


"Һин утта янып үлергә тейеш инең..." » "Йәшлек" гәзите\nГазета "Йәшлек" » Әҙәбиәт » Проза » "Һин утта янып үлергә тейеш инең..."\nИнститутта уҡыған йылдарҙа курсташ ҡыҙҙарға эйәреп, мин дә ҡыҙыҡ өсөн күрәҙәселәргә барғылай инем. Нимә һөйләгәндәре, ни юрағандары артыҡ иҫтә ҡалмаған. Тик шулай ҙа күңелдә уйылып ҡалған бер һөйләм, нишләптер, йыш ҡына иҫкә төшә. “һин утта янып үлергә тейеш инең”, – тигәйне миңә бер күрәҙәсе. Башта уның һүҙҙәрен комсомол путевкаһы буйынса ике класташым менән төҙөлөштә эшләгән йылдарға бәйләп иҫкә төшөргөләнем. Сөнки беҙ дөйөм ятаҡтағы бүлмәлә заводта эшләгән ике лаборант ҡыҙ менән йәшәй инек. Уларға ҡыҙығып, хатта көнләшеберәк тә ҡарай торғайныҡ. Сөнки беҙ, йәп-йәш ҡыҙҙар, эштән арманһыҙ булып арып, баштан-аяҡ туҙанға сумып ҡайтабыҙ. Уларҙың эштә аҡ халат кейеп йөрөүе, төрлө приборҙар менән эш итеүе хаҡында ауыҙ асып тыңлайбыҙ. “Әллә үҙебеҙ ҙә лаборантлыҡҡа уҡыйыҡмы икән?” – тип иптәш ҡыҙҙар менән һөйләшеп алабыҙ. Ләкин тора-бара бала саҡ хыялы үҙенекен итте – беребеҙ педагогия институтының математика бүлеген һайланы, мин әҙәбиәтте үҙ иттем, өсөнсөбөҙ медицина юлынан китте. Күрәҙәсенең һүҙҙәрен иҫкә төшөргәндә, лаборант һөнәрен үҙләштереп, заводта эшләһәм, утҡа бәйле берәй фажиғәнең булыуы мөмкин ине бит, тип уйлай торғайным. Ләкин һуңғы ваҡытта был уйым ҡапыл ғына һуғыштан һуң булған бер хәтәр ваҡиғаға барып ялғанды һәм күңелемдә, был фажиғәнән әсәйемдең изге теләктәре, Хоҙайға мөкиббән китеп ышанған өләсәйемдең доғалары, мин һәр ваҡыт тойомлаған Бөйөк көс үҙе ҡотҡарманымы икән, тигән уй тыуҙы...\nҺуғыштан һуңғы йылдар. Атайым һуғыш тамамланғандан һуң, бер йыл үткәс кенә ҡайтты. Мин ул саҡта, бәләкәй бала, атайҙың әсирлектә булып ҡайтыуы, тарих уҡытыусыһының үҙ эшенән ситләтелеүе хаҡында ла бер ни ҙә белмәй инем әле. Хәтеремдә, ул ҡыш үҙәккә үтерлек һыуыҡ булды. Иртән яҡҡан мейес тиҙ үк һыуына. Көндөҙ эштән ҡайтҡас, әсәйем тимер мейесте яғып, өйҙө йылыта. Беҙ кескәй һеңлем менән, ҡулдарыбыҙҙы һуҙып, мейес тирәләй өйрөләбеҙ.\nӘле булһа иҫемдә, мин ул төндә ныҡ өшөп уяндым. Уйланып ятам. ...Әсәйем өйҙә юҡ. Кистән үк Разия апайҙарға бәпес алырға киткәйне, һаман ҡайтмаған икән. Ул дауаханала эшләгәс, гел әсәйемде йөрөтәләр шул, бөтәһенә лә бәпес кәрәк...\nһеңлем дә өшөгәндер инде, иламһырап ҡуя ла, мыш-мыш килеп, артабан йоҡлауын белә. Мин, һыуыҡтан ҡалтырана-ҡалтырана урынымдан торҙом да тимер мейесте яғырға булдым. Әсәйемдән күрмәксе, туҙға ут ҡабыҙып, мейескә тыҡтым, утын һалдым. Туҙ тыҙ-быҙ итеп тиҙ генә янып бөттө, утын янмай. Әсәйем нисек тиҙ генә яндыра икән?! Елп-елп янған һуҡыр шәмгә ҡарап, ҡалтыранып ултырам. Шул саҡ күҙем мөйөштә ултырған кәрәсин тултырылған сиреккә төштө. Туҡта, әсәйем ҡайһы саҡта ошо сиректәге кәрәсин менән утты тоҡандырып ебәрә бит.\nСиректе һөйрәп килтерҙем дә янырға теләмәй ҡуҙланып ятҡан утын өҫтөнә кәрәсинде һибеп тә ебәрҙем. Утын янып китеү урынына ут нишләптер сирек эсендәге кәрәсингә тоҡанды һәм кәрәсин гөлтләп яна башланы. Мин бер мәлгә албырғап ҡалдым. Шул саҡ, гүйә, кемдер ҡулымды сиреккә табан этәрҙе һәм усым менән сирек ауыҙын ҡапланым. Сирек эсендәге кәрәсингә ҡабынып ялпылдап янған ут шунда уҡ һүнде. Мейес ҡайғыһы китте. Сиректе урынына алып барып ҡуйҙым да, инде ҡурҡыуҙан дер-дер ҡалтыранып, урыныма барып ауҙым. Әгәр шунда Хоҙай ҡөҙрәте менән ут һүнмәһә, ике баланың һәм ҡарағай йорттоң көлө генә ҡалыр ине. Йылдар үтеү менән миндә кеше яҙмышының әлегә беҙ белмәгән Юғары көстәргә бәйле булыуын аңлау тағы ла нығына төштө. Бынан һуң да бик үк еңел булмаған тормошомда хәүеф-хәтәрҙәр булды һәм мин йыш ҡына ниндәйҙер Бөйөк көстөң шауҡымын, ҡурсалауын тойҙом. Ҡыҙғанысҡа ҡаршы, ғәрәп телен белмәйем, Ҡөрьәнде лә тәржемәлә генә уҡыйым. Дин өлкәһендәге белемем дә бер нисә сүрәне яттан уҡыуҙан ары китмәй. Ысынлап та, минең булмышымды, яҙмышымды әсәйемдең изгелеге, диндар өләсәйемдең, мулла олатайҙарымдың доғаларын ҡабул иткән Юғары көс һаҡлайҙыр, һәр кешенең үҙ фәрештәһе бар, тиҙәр. Әгәр һәр бер кеше үҙ фәрештәһенең яҡынлығын тойоп, саф намыҫ, иман менән йәшәһә, бик күптәрҙең яҙмышы ла, күңел күктәре лә яҡтыраҡ булыр ине.\nСығыу ваҡыты 4-04-2016, 09:56 | Ҡаранылар: 791


Бөгөн кардиоүҙәктә беренсе тапҡыр үҙенсәлекле операция яһалды - Bash.News\nБөгөн кардиоүҙәктә беренсе тапҡыр үҙенсәлекле операция яһалды\nБөгөн кардиоүҙәктә беренсе тапҡыр үҙенсәлекле операция яһалды https://bash.news/news/107347_bgn_kardiokt_berense_tapyr_enslekle_operaciya_yaaldy/?lang=bash\nЙөрәк дөрөҫ типһен өсөн күмәкләп, йәки аномаль йөрәккә уникаль әмәлиәт. Бөгөн республика кардиология үҙәгендә алты йәшлек балаға беренсе тапҡыр үҙенсәлекле операция яһалды. Әмәлиәтте Башҡортостан һәм Томск ҡалаһынан килгән хирургтар бергә эшләне. Үҙ-ара хеҙмәттәшлек бишенсе йыл ойошторола. БСТ хәбәрсеһе Рәмилә Исмәғилева яҙмаһы.\nБашҡортостан һәм Томск ғилми тикшеренеү институты хирургтары республика кардиология үҙәгендә уникаль операция яһай. Алты йәшлек малайҙың йөрәгендә эбштейн аномалияһы. Был диагнозды ишетеү менән уны табиптарҙан башҡаларҙың аңламауы ла билдәле. Сөнки бик һирәк осрай торған сир.\nЙөрәк формаһы дөрөҫ үҫешмәгәнгә, көсөргәнешле эшләй, бала икенсе ҡатҡа ла күтәрелә алмай, тыны ҡыҫылып төҫөн юғалта, спорт менән шөғөлләнеү, тиҫтерҙәре менән уйнау, һикереү тураһында һүҙ ҙә юҡ.\nОперация ваҡытында сабыйҙың йөрәге тибеүҙән туҡтатылып тора, уның функцияһын медицина аппараты башҡара. Ә тәжрибәле хирургтар кескәй генә йөрәкте ысын мәғәнәһендә үҙгәртеп ҡора.\nБыл тауыш йөрәктең эшләй башлауын белдерә. Әмәлиәт ике өлөштән тора, белгестәр шунда уҡ ағза клапандарының эшмәкәрлеген дә тикшерә, протез ҡуйыу кәрәкме юҡмы икәнлеген ҡарай. Башҡортостанда бындай операция беренсе тапҡыр яһала һәм уны уңышлы үткәреүҙә Томск хирургтары оҫталыҡ дәресе күрһәтә. Республикаға улар бишенсе йыл рәттән килә. Видеояҙманы төшөрөү ваҡыты операция дауамына һуҙыла. Сөнки белгестәр бер генә минутҡа ла процесты туҡтатып тора алмай. Һәм ниһайәт.\nЕвгений Кривощеков, Томск ҡалаһы кардиология ғилми-тикшеренеү институты кардиохирургия бүлеге етәксеһе: “Был төр операцияны мин пациентҡа тәүге тапҡыр туғыҙ йыл элек яһағайным. Үҙен яҡшы тоя, сәләмәтлеген күҙәтеп торабыҙ. Америкала ун йылға 230, Германияла 40 операция үткәрелгән. Беҙ ил клиникаларында хеҙмәттәштәребеҙ өсөн оҫталыҡ дәрестәрен даими ойошторабыҙ”.\nКардиология үҙәгендә йөрәк етешһеҙлегенә йылына алты йөҙ тирәһе әмәлиәт үткәрелә. Тыумыштан килгән был тайпылышты сабыйҙың бер йәше тулғансы бөтөрөү осраҡтары йышайған.\nИрина Николаева, Республика кардиология үҙәге баш табибы: “Был проект «Башҡортостан балаларына сәләмәт йөрәктәр» тип атала һәм беҙ уны Томск белгестәре менән бергә алып барабыҙ. Йөрәк етешһеҙлегенә операциялар ҡатмарлы, һәр сабый ғүмерен һаҡлап ҡалыу маҡсатында эшләйбеҙ”.\nЙөрәк боҙоҡлоғона операция яһау үҙенсәлектәре, яңы алымдар тураһында хирургтар конференцияла фекер алышты. Медицина көндән-көн камиллашҡан кеүек үк, күп төрлө сәбәптәрҙән дөрөҫ үҫешмәгән йөрәк менән тыуған балалар һаны ла кәмемәй. Улар тулы ҡанлы тормош менән йәшәй алһын өсөн хирургтар ошондай майҙансыҡҡа йыйылып тәжрибә уртаҡлаша.\nБөгөн Өфөлә Израиль табиптары тиҫтәләп балаға бушлай консультация ойошторҙо\n21:08, 07 дек\nӨй янында «Госаптека». Дим районының «Яркий» биҫтәһендә яңы дарыухана селтәре эш башланы\n23:24, 05 дек\nБашҡортостан Һаулыҡ һаҡлау министрлығы Рәсәй наградаһына лайыҡ булды\n18:09, 05 дек


Республиканан 15 йәш ғалим «УМНИК» программаһы буйынса грант аласаҡ // Йәмғиәт | новости башинформ.рф\nРеспубликанан 15 йәш ғалим «УМНИК» программаһы буйынса грант аласаҡ\n16:55, 9 апреля 2012 Йәмғиәт\nҒилми-техник өлкәлә бәләкәй предприятиелар үҫешенә булышлыҡ итеү фондының «УМНИК» программаһы буйынса 15 инновацион проект грант аласаҡ. Еңеүселәрҙең барыһы ла – республиканың төрлө вуздары вәкилдәре.\nБашҡортостанда «УМНИК» программаһы буйынса инновацион проекттарҙың яҙғы йомғаҡлау сессияһын ойоштороусылар булып Ғилми-техник өлкәлә бәләкәй предприятиелар үҫешенә булышлыҡ итеү фонды һәм «Баштехинформ» республика ғилми-техник һәм мәғлүмәт комплексы сығыш яһаны.\nЭксперттар комиссияһы составында фән, инновацион инфраструктура, бизнес һәм дәүләт органдары вәкилдәре булды.\nИнновацион эшмәкәрлек аша үҙҙәренең мөмкинлектәрен һәм һәләтен тормошҡа ашырырға ынтылған йәш ғалимдарҙы асыҡлау, инновацион проекттарға ойоштороу һәм финанс ярҙамы күрһәтеү юлы менән йәштәрҙә ғилми-техник һәм инновацион эшмәкәрлектә ҡатнашырға теләк тыуҙырыу программаның төп бурыстары булып тора. «УМНИК» программаһы буйынса грант күләме 200 мең һум тәшкил итә.\nҒилми яңылыҡ һәм уны коммерциялаштырыу мөмкинлектәре, шулай уҡ идеяның көнүҙәк булыуы, уның техник әһәмиәтлелеге проектҡа баһа биреүҙең төп критерийҙары булды.\nЯҙғы йомғаҡлау сессияһында Башҡортостандың йәш ғалимдары менән әҙерләнгән 65 проект ҡатнашты. Уларҙың ун бише еңеүсе тип танылды.\nӨс проект – киләсәк медицинаһына, икәүһе – мәғлүмәт технологияларына, өсәүһе – заманса материалдарға һәм улырҙа булдырыу технологияһына, икәүһе – биотехнологияларға һәм бишәүһе яңы приборҙарға арналған.\n«УМНИК» программаһын ойоштороу төркөмө етәксеһе Алексей Куликовский яҙғы сессия һөҙөмтәләренән ҡәнәғәт ҡалды. Уның һүҙҙәренсә, конкурсҡа тәҡдим ителгән ҡайһы бер проекттарҙың киләсәге ҙур.\n— «УМНИК» программаһы – ҙур бизнесҡа илткән етди һәм ҡыҙыҡлы юлдың башы. Барыһына ла уңыштар теләйем! – тип мөрәжәғәт итте Башҡортостандың йәш ғалимдарына Алексей Куликовский.


«Киске Өфө» гәзитенең сайты - ЮЛДАРҘА НИҘӘР КӨТӘ? - 2021 - Мәҡәләләр\nЮЛДАРҘА НИҘӘР КӨТӘ?\nЮл-хәрәкәт һәләкәте бөгөнгө көндә коронавирус афәтенән кәм булмаған күләмдә ҡорбандар килтереүсе "автопандемия"ға әүерелде. Ул фажиғәләр көндән-көн аяныслыраҡ төҫ ала бара, автоһәләкәттәр юлаусыларҙы бер юлы күпләп, хатта бөтөн ғаиләләре менән алып китә башланы.\nМәҫәлән, ошо көндәрҙә генә Һамар - Өфө - Силәбе автотрассаһының Башҡортостан биләмәһендә еңел автомобиль менән Мерседес йөк автомобиле йөҙгә-йөҙ бәрелешеп, Volkswagen Polo автомобиле рулендә килгән ҡатын һәм уның ике балаһы менән ире һәләк булғандар.13 ғинуарҙа Өфө - Яңауыл трассаһының Бөрө районы биләмәһендә бер автомобиль тайғаҡ юлдан ситкә тәкмәсләй һәм баштүбән әйләнеп барып төшә. Бәхеткә, ундағы юлаусылар иҫән ҡала. Ғинуар башынан алып ни бары ике аҙна эсендә генә лә республикала барлығы 76 юл-транспорт ваҡиғаһы булып, унда 13 кешенең ғүмере өҙөлә, 50-нән ашыу юлаусы тән йәрәхәттәре ала. Бер яҡтан, был һауа һәм юлдар торошо менән аңлатылһа, икенсе яҡтан, кеше факторына бәйле: водителдәрҙә иғтибарлылыҡ һәм тиҙлеккә контролдең булмауы.\nБаш ҡалабыҙ Өфөлә лә йәйәүлегә аҙым һайын хәүеф янай. Өфө урамдарында былтыр булған һәм бер-береһенә оҡшаш ике юл-транспорт ваҡиғаһын алайыҡ. Тәүгеһендә 20 йәшлек кенә ҡыҙ үҙенең текә Тойотаһында рөхсәт ителгән урындан юл аша үтеп барған ауырлы ҡатынды һәм уның 6 йәшлек ҡыҙын бәрҙерә. Бәхеткә, улар иҫән ҡала, ләкин ҡатын тыумаған балаһын юғалта, ә ҡыҙы ауыр йәрәхәттәр ала. Тағы бер һауалы водитель - 39 йәшлек ханым Менделеев урамы тыҡрығында йәшел утҡа үтеп барған 13 йәшлек уҡыусы ҡыҙҙы бәрҙерә. Бындай күңелһеҙ хәбәрҙәр көндәлек яңылыҡтар шәлкеменең "традицион" өлөшөнә әүерелде. Әйткәндәй, күп һанлы күҙәтеүҙәр һәм һынауҙарҙан сығып әйтергә була: баш ҡалабыҙҙың ҡатын-ҡыҙ водителдәре ана шулай юл бирергә, көтөп торорға һис яратмай беҙҙә. Хәҙер хатта светофорҙың йәшел утына ла, махсус рөхсәт билдәһе һалынған урындарҙан үтеү ҙә хәүефле, сөнки руль артындағылар ҡайҙалыр бик ашыға - төрмә тарафына, күрәһең. Ләкин кеше тапатып та уның үлеменә сәбәпсе булған хәлдә лә беҙҙә төрмәгә бик ултырта һалып та бармайҙар: закон бигерәк кешелекле, әллә башҡа беҙ белмәгән сәбәптәр бар... Уның ҡарауы, Өфө водителдәренә кешелеклелек, тәрбиә етеңкерәмәй, уларҙың күбеһе йәйәүлегә ҡарата ихтирамды түбәнселеккә иҫәпләй. Ә иҫерек водителдәр хаҡында шунан ни әйтәһең? Улар биш тапҡырға агрессивыраҡ һәм хәүефлерәк. Бихисап саралар күрелеүгә, закондар ҡабул ителеүгә ҡарамаҫтан, Рәсәйҙә юл һәләкәттәрендә үлем осраҡтары кәмемәй. Әйтеүҙәренсә, был күрһәткес беҙҙә Европа илдәренә ҡарағанда 3-4 тапҡырға күберәк тә хатта. Кеше факторы, тигәндән, юл-транспорт ваҡиғаларының 85 проценты водителдәрҙең юл ҡағиҙәләрен боҙоуы арҡаһында яһала.\nОшо мәсьәләләрҙе анализлаусы эксперттар фекеренсә, иң күп ҡорбандар килтереүсе һәләкәт урындары тип ҡалаларҙа тыҡрыҡ боролоштары, йәйәүлеләр өсөн юл аша сыға торған урындар; трассаларҙа иһә машиналарҙың төрлө сәбәптәр менән ҡаршы һыҙатҡа килеп сығыуы иҫәпләнә. Һәм был осраҡтарҙың бөтәһендә лә кеше факторы - водитель һәм йәйәүле ғәйепле булып сыға. Ләкин барыбер руль артындағыларҙан күберәк һорала, аныҡлабыраҡ әйткәндә, иғтибарлылыҡ, тиҙлекте кәметеү йәһәтенән, мәҫәлән, тип һығымта яһай эксперттар, бик күп авария мәленән төшөрөлгән видеороликтарҙы анализлағандан һуң. Тимәк, водителдәр менән күберәк эшләргә, бының өсөн ЮХХДИ хеҙмәткәрҙәрен, психологтарҙы йәлеп итергә, кәрәк икән, имтихан, зачет тәртибен индерергә кәрәктер. Ниҙәр генә эшләнһә лә водителдәргә уларҙың руль артына ултырыуы ҙур яуаплылыҡ һәм потенциаль хәүеф сығанағы икәнен аңдарына һеңдереү кәрәк. Шунһыҙ аҙым һайын камералар ҡуйыуҙың да файҙаһы булмаясаҡ. Хатта бит ҙур ғына штраф күләмдәре лә, ҡайһы берәүҙәрҙе транспорт сараһы йөрөтөү хоҡуғынан һәм хатта иркенән мәхрүм итеү ҙә башҡалар өсөн һабаҡ булып етмәй.\nАхыр сиктә, Башҡортостан Башлығы Р.Хәбиров былтыр йыл аҙағында юл һәләкәттәрен кәметеү маҡсатында "кардиналь" сара күреү хаҡында юҡҡа ғына һүҙ ҡуҙғатманы. Тәү сиратта был иҫерек водителдәргә ҡағыла. Иҫерек килеш руль артына ултырырға баҙнат иткәндәрҙең машинаһын тартып алырға кәрәк тигән тәҡдим индерелде. Бик шәп булыр ине лә һуң! Ә әлегә Рәсәй закон сығарыусылары бары тик штрафтар һанын арттырыу менән мауыға. Йыл башланып ҡына тороуға ҡарамаҫтан, был өлкәлә яңы штраф санкциялары теҙмәһе барлыҡҡа килә лә башланы. Уларҙың ҡайһылары юл-транспорт хәлдәрен яйлауға ҡағылмаһа ла тәртипкә саҡыра: тыйылған урындарҙа машиналарын йыуған өсөн 2 мең һумға тиклем, ә эшлектән сыҡҡан, боҙолған машиналарҙы ҡайҙа етте, шунда ташлап ҡалдырған өсөн 1-3 мең һум күләмендә, газонда (1,5-4 мең), балалар майҙансыҡтарында машина ҡуйған өсөн 2-5 мең һум күләмендә штраф түләтеү ҡарала. Быйыл шулай уҡ, Рәсәй Хөкүмәте вәғәҙәләүенсә, бөтә урындарҙа ла водителдәрҙе уңға йә һулға боролоштарҙа йәйәүлеләр юлы киҫелеше хаҡында иҫкәртеүсе яңы светофорҙар ҡуйыласаҡ, тиҙәр. РФ Һаулыҡ һаҡлау министрлығының "Водителдәргә мотлаҡ медицина тикшереүе үткәреү" хаҡында бойороғо нигеҙендә, әгәр нарколог теге йә был водителдә наркомания һәм алкоголизм билдәләре бар тип тапҡан хәлдә әлеге кеше махсус анализ тапшырырға бурыслы буласаҡ. Шулай уҡ дөрөҫлөгөн раҫлау өсөн видеокамера күҙәтеүендә техосмотр үтеү һәм машина йөрөтөүгә хоҡуҡ биреүсе таныҡлыҡ өсөн яңы имтихан ҡағиҙәләре индерелеүен дә өҫтәргә кәрәк. Быйыл шулай уҡ юл хәрәкәте ҡағиҙәләренә лә үҙгәрештәр индереләсәк, тип көтөлә.\nЯҙылған: 29.01.21 | Ҡаралған: 721


7:46, 11 января 2017 Йәмғиәт\nӨФӨ, 2017 йыл, 11 ғинуар./«Башинформ» мәғлүмәт агентлығы, Александр Смирнов/. 10 ғинуарҙа Республика йортонда Башҡортостан Башлығы Рөстәм Хәмитов 2016 йылда «Республика Башкортостан» гәзите уҙғарған «Йыл кешеһе» конкурсы еңеүселәре менән осрашты.\n— Был конкурс дүртенсе тапҡыр ойошторола. Гәзит республикала йәшәүсе иҫ киткес кешеләр, уларҙың эшләгән эштәре хаҡында һөйләп, яҡшы эш алып бара. Кире мәғлүмәт өҫтөнлөк иткән беҙҙең заманда, әлбиттә, яҡшы хәбәрҙәрҙең етмәүе ныҡ һиҙелә. Был юҫыҡта гәзит дөрөҫ йүнәлеш алған, ул үҙ уҡыусыларына һәйбәт мәғлүмәт бирә, – тине Рөстәм Хәмитов. – Тормошҡа ҡарата ошондай вайымлы мөнәсәбәтегеҙ өсөн рәхмәт һеҙгә. Киләсәктә лә һеҙгә эшегеҙҙә, эшмәкәрлегегеҙҙә ярҙам итергә теләйем.\nТикшерелгән үҙәк темаларҙың береһе – яңы биҫтәләр төҙөү һәм уларҙың инфраструктураһын үҫтереү.\nЙылғала батып барған баланы ҡотҡарғаны өсөн наградаға лайыҡ булған Нәзифә Йомағужина төҙөлөп килгән Яңы Булгаков ауылында әле һаман бер ниндәй ҙә һаулыҡ һаҡлау һәм белем биреү учреждениеларының булмауы, транспорт тәьминәте мәсьәләләре тураһында һөйләне. Республика Башлығы был проблеманың күпселек яңы төҙөлөштәргә хас булыуын билдәләне.\n— Кешеләрҙе алдау беҙҙең төҙөүселәрҙә һөнәргә әйләнде. Теләһә ҡайһы яңы төҙөлөп килгән биҫтәне алығыҙ. Иң тәүҙә кешене: «Беҙҙә мәктәп, балалар баҡсаһы, бөтә инфраструктура буласаҡ...», тип йәлеп итәләр. Ошоларҙың береһе лә юҡ. Һирәк осраҡтарҙа ғына эшҡыуарҙар төҙөй. Ҡалған осраҡтарҙа – был ҡыҙыҡтырғыс ҡына, – тине Рөстәм Хәмитов. – Төҙөүселәр менән килешелгән ер участкаларын ҡуртымға биреү килешеүҙәрен тағы ла бер ҡат тикшерергә ҡуштым. Әгәр мәктәп, дауахана, балалар баҡсаһы төҙөргә тейеш тип яҙылһа, улар уны мотлаҡ рәүештә эшләргә тейеш.\nБелореттың Уҡшуҡ биҫтәһе урам комитеты рәйесе Милләт Әзекәев шулай уҡ инфраструктураны үҫтереү темаһын ҡуҙғатты. Элек Уҡшуҡ ҡасаба була, әммә уның ҡала менән берләшеүенән һуң ҡатмарлы мәсьәләләр килеп тыуа. Атап әйткәндә, фельдшер-акушерлыҡ пункты ябыла, кешеләргә әллә нисә саҡрымда урынлашҡан ҡала поликлиникаһына йөрөргә тура килә. Урындағы власть һәм шәхси эшҡыуарҙар тырышлығы менән, бюджет сараларын йәлеп итмәйенсә, быйыл фельдшер-акушерлыҡ пункты тергеҙелә. Хәҙер боҙ һырғалағы һәм мәҙәниәт йорто төҙөү мәсьәләһе өйрәнелә.\n— Халыҡты ойоштора һәм уртаҡ эшкә дәртләндерә алыуығыҙ өсөн рәхмәт. Был бик мөһим, – тине республика етәксеһе.\nСығышы менән Ауырғазы районынан, хәҙер Ханты-Манси автономиялы округында йәшәгән Миҙхәт Хәсәнов үҙенең төҙөлөш өлкәһендә эшләү тәжрибәһе хаҡында һөйләне. Уның һүҙҙәренсә, бөгөн торлаҡтың бер квадрат метрын 25-30 мең һумға һалып була.\n— Эшҡыуарҙар миңә: «Квадрат» өсөн 50 мең һумдан кәмерәк килеп сыҡмай», тиҙәр, – тине Рөстәм Хәмитов. – Мин уларҙан: «Бындай хаҡтарҙы һеҙ ҡайҙан алаһығыҙ?» тип һорайым. Баҡһаң, улар банкта процентҡа кредит ала һәм был проценттар торлаҡтың хаҡына инә. Ә һатып алыусының бында ни ҡатнашы бар, әгәр был уларҙың хәүефе һәм сығымы?\nТорлаҡ төҙөлөшөн арзанайтыу темаһын ентекләберәк Рөстәм Хәмитов Миҙхәт Хәсәнов менән һуңғараҡ, шәхси осрашыу барышында белеште.\nРеспубликала үтә еңел авиацияны үҫтереү хаҡында «Ротор» (Күмертау) тәжрибә-конструкторлыҡ бюроһы директоры Виктор Хрибков һөйләне. Уның һүҙҙәренсә, бөгөн «Ротор» тәжрибә-конструкторлыҡ бюроһы – ул илдә, Ғәҙәттән тыш хәлдәр министрлығынан һәм төбәк властарынан даими заказдар алып, ике урынлы вертолеттар һәм самолеттар етештереүсе берҙән-бер предприятие. Үтә еңел авиацияны артабан үҫтереү буйынса үҙ тәҡдимдәрен ул Башҡортостан Башлығына шәхси әңгәмәлә әйтте.\nОсрашыуҙа шулай уҡ тирә-яҡ мөхитте һаҡлау, республика биләмәһендә бер төркөм геопарк булдырыу, хужаһыҙ хайуандар менән эш ойоштороу, үҙешмәкәр ижадты популярлаштырыу мәсьәләләре тикшерелде.\nКонкурстың иң йәш лауреаты – Учалынан 11 йәшлек Айнур Мәннәнов һыу ташҡанда батып барған уҡыусыны ҡотҡара. Осрашыуҙан һуң республика Башлығы Айнур өсөн үҙенең эш кабинеты буйлап экскурсия ойошторҙо.\nХәтерегеҙгә төшөрәбеҙ, йыл һайын уҙғарылған «Йыл кешеһе» конкурсында «Республика Башкортостан» гәзитендә баҫылып сыҡҡан төрлө эшмәкәрлек өлкәһе вәкилдәре ҡатнаша. Әүҙем ижтимағи ҡараш, үҙ коллективы, республика һәм ил үҫешенә индергән өлөшө – төп баһалау сифаттары. Конкурсҡа йомғаҡ яһағанда журналистар менән бергә гәзит уҡыусылар ҙа ҡатнаша, улар бәйгеселәр тураһында мәҡәләләргә шылтыратып, хат яҙып һәм баҫманың сайтында аңлатма ҡалдырып баһа бирә.\nТеги: төҙөлөш,авиация,БР Башлығы


ХӨРМӘТЛЕ ВӘКИЛ ИСМӘҒИЛ УЛЫ! - Сибайский институт\nХӨРМӘТЛЕ ВӘКИЛ ИСМӘҒИЛ УЛЫ!\nБашҡорт дәүләт университетының Сибай институты коллективы Һеҙҙе 75 йәшлек күркәм юбилейығыҙ менән ихлас күңелдән тәбрик итә һәм Һеҙгә иң изге теләктәрен еткерә. Бөтә йәшәгән ғүмерегеҙ йәш быуынға фәһем һәм үрнәк булып тора.\nҺеҙ Урал аръяғының белем, фән, тәрбиә усағы булған Сибай институтын ойоштороуҙа, уның үҙ йөҙөн булдырыуҙа, данын, мәртәбәһен арттырыуҙа оҙаҡ һәм намыҫлы эшләгән ғалимдарыбыҙҙың береһе. Өс тиҫтәнән ашыу йылдар эсендә Сибай институты төбәгебеҙҙең йәштәренә юғары белем алырға, үҙҙәренең һөнәрҙәрен камиллаштырырға , тормошта үҙ урындарын табырға ярҙам итте. Бынан тыш Һеҙҙең атайҙарса аҡыллы кәңәштәрегеҙ, фатихағыҙ менән башҡорт теленә, әҙәбиәтенә, сәнғәткә, мәҙәниәткә мөкиббән ғашиҡ булған бер нисә быуын телселәр, йырсылар, бейеүселәр үҫеп сыҡты. Уларҙың күптәре бөгөн фән һәм мәғариф, белем биреү өлкәһендә уңышлы хеҙмәт итә, Башҡортостан эстрада сәнғәтендә үҙ урындарын тапты. Беҙҙең уҡыу йортон тамамлаусылар илебеҙҙең башҡа төбәктәрендә, сит илдәрҙә лә һөҙөмтәле эшләп йөрөй һәм үҙҙәренең нәҡ Сибай институтында белем алыуҙары менән сикһеҙ ғорурланалар.\nҺеҙҙең өлгөлө хеҙмәт юлығыҙ, ныҡлы гражданлыҡ позицияғыҙ, эшлекле сифаттарығыҙ, кешеләргә булған мөнәсәбәтегеҙ беҙҙең студенттар өсөн төп ориентир булып торҙо. Рәхмәт Һеҙгә барыһы өсөн дә!\nУҡыу йортоноң бөтә студенттары, уҡытыусылары, хеҙмәткәрҙәре исеменән Һеҙгә, хөрмәтле Вәкил Исмәғил улы ныҡлы сәләмәтлек һәм Фиҙәһиә Иҙиәт ҡыҙы менән ейән-ейәнсәрҙәр шатлығын кисереп оҙон-оҙаҡ йәшәргә яҙһын. Беҙ Һеҙҙең менән ғорурланабыҙ!Юбилейығыҙ ҡотло булһын !!!\nОло ихтирам менән Сибай институты директоры И.С.Хәмитов


"Шүлгәнташ" музейы әҙер\n28 Апрель , 16:50\nБашҡортостан Башлығы Бөрйәндәге яңы тарихи-мәҙәни музей комплексына барҙы. #национальныепроекты#регпроекты#нацпроектыБашкортостан\n«Беҙҙең «Шүлгәнташ» музей комплексына тәүгеләрҙән булып Рәсәй Фәндәр академияһы президенты Сергеев Александр Михайловичтың килеүе символик мәғәнәгә эйә. Музей бик ҡыҙыҡлы, экспозициялары сағыу, тәрән ғилми йөкмәткеле. Беҙгә ҡайһы бер эштәрҙе тамамларға ғына ҡалды, уны июнь уртаһында асырға йыйынабыҙ.\nМузейҙа 7 тематик блок — «Таймлайн», «Медиазал», «Ҡаяға төшөрөлгән рәсемдәр», «Археология», «Тәбиғи-фәнни», «Һаҡлау», «Урал батыр эпосы». Музейҙың төп экспонаты — мәмерйә диуарына төшөрөлгән боронғо һүрәттәрҙең репродукциялар йыйынтығы. Уны махсус заказ буйынса француз ғалимдары әҙерләгән.\nБыл урынға туристарҙы йәлеп итеү беҙҙең өсөн ныҡ мөһим. Бында ғалимдар килеп, тикшеренеүҙәр үткәрһен өсөн фәнни үҙәк ойошторола. Симфоник оркестрҙың концерттарын көтәм. Бында тормош ҡайнап торорға тейеш.\nБылтыр «Шүлгәнташ»ҡа юлды төҙөкләндерҙек, быйыл мобиль элемтә мәсьәләһен хәл иттек. Газ үткәрергә ҡалды, һуңынан һәйбәт отель төҙөрбөҙ. Яйлап Бөрйән районында тағы бер күркәм урын барлыҡҡа килер», — тип яҙҙы республика Башлығы.


Беҙ һаҡламаһаҡ, кем һаҡлар? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Экология » Беҙ һаҡламаһаҡ, кем һаҡлар?\nБеҙ һаҡламаһаҡ, кем һаҡлар? 20.01.2017 // Экология / Анонстар\nБашҡортостандың Киндерле мәмерйәһе биләмәһендә “Еҙем” тәбиғәт паркын асырға уйлайҙар. Был уникаль объектта Мәмбәт һәм Ҡуҙғанаҡ тигән иң бейек ҡаялар, шулай уҡ Уралдағы иң оҙон “Еңеү” мәмерйәһе урынлашҡан.\nЯлдың тейешенсә ойошторолмауы экосистемаға йоғонто яһау арҡаһында тәбиғәт бысрана бара. Ғалимдарҙың фекеренсә, территорияны һаҡлап ҡалыу өсөн рекреацияны көйләү, иҫкәртеү сараларын тормошҡа ашырыу шарт.\nРеспубликабыҙҙағы тағы ла бер федераль кимәлдәге тәбиғәт ҡомартҡыһын – Асҡын боҙло мәмерйәһен – ыңғай үҙгәрештәр көтә. Мәмерйәгә халыҡ күп килеүе арҡаһында объектҡа хәүеф янай.\n– Бындағы кеүек боҙлоҡтар Рәсәйҙә башҡа бер ерҙә лә ҡалмаған, – тине Рус география йәмғиәтенең Башҡортостандағы бүлексәһе рәйесе Камил Йыһаншин. Рәсәй Фәндәр академияһының Өфө биология институты директоры Василий Мартыненконың фекеренсә, уникаль боҙлоҡто һаҡлап ҡала алмау енәйәткә тиң буласаҡ.\nБыйыл мәмерйәлә йылылыҡтан һаҡлаусы экран ҡуйырға, инә торған ерҙе төҙөкләндерергә, яндауырҙар ҡуйырға ниәтләйҙәр.\n– Экология мәсьәләләре күптәрҙе борсой, әлбиттә. Ҡайһы берәүҙәр илебеҙ ҙур, беҙҙең быуатҡа тәбиғәт байлыҡтары етер, тигән фекерҙә. Ә бит уникаль объекттарҙы бер нисә йыл эсендә юғалтырға мөмкин, – тине Василий Мартыненко.


Төбәктә эшһеҙҙәрҙең яҡынса 40 проценты – ауыл кешеләре // Иҡтисад | новости башинформ.рф\nТөбәктә эшһеҙҙәрҙең яҡынса 40 проценты – ауыл кешеләре\n12:19, 22 июня 2012 Иҡтисад\nРеспубликаның Халыҡ мәшғүллеге хеҙмәтендә әлеге ваҡытта 25 меңдән ашыу кеше иҫәптә тора, уларҙың 39 проценты – ауыл кешеләре.\nБР Халыҡ мәшғүллеге дәүләт хеҙмәте идаралығынан хәбәр итеүҙәренсә, республикала эшһеҙҙәр һанының күпселек өлөшө йәғни 61 проценты – ҡатын-ҡыҙҙар. Төбәктәге эшһеҙҙәрҙең 21 процентын – йәштәр, 11 процентын – пенсия алды йәшендәге кешеләр, 8 процентын – инвалидтар тәшкил итә.\nӘлеге ваҡытта хеҙмәт биржаһында иҫәптә торғандарҙың яртыһы – эштән үҙ теләге менән киткән кешеләр. Рәсми рәүештәр теркәлгән эшһеҙҙәрҙең 20 проценты ойошманы ябыу, йәки штатты ҡыҫҡартыу сәбәпле эштән киткән.


Ел ҡыуыусылар йәки Октябрь проспектында йәшәүселәр бәләһе | ГТРК «Башкортостан» — Новости Уфы и РБ\nЕл ҡыуыусылар йәки Октябрь проспектында йәшәүселәр бәләһе\nҠала йоҡоға тала, ә ике тәгәрмәсле тимер ат хужалары ел ҡыуырға сыға. Бының менән улар башҡаларға ла йоҡо бирмәй. Мотоцикл юл ситендә йәшәүселәрҙең йәй айҙарында баш бәләһенә әйләнә. Полиция уларға ҡаршы көсһөҙ булыуын таный, ҡала властары иһә аныҡ саралар тәҡдим итергә ашыҡмай. Ярослав Илекбаевҡа йәйге төндәрҙе уяу үткәрергә тура килә. Уның фатир тәҙрәләре Октябрь проспектына ҡарай. Был юлды төнгө байкерҙар күптән инде ярыш трассаһына әйләндергән. Ҡала советы алдындағы майҙан мотоһәүәҫкәрҙәрҙең яратҡан йыйылыу урыны, ғәҙәттә, байкерҙар бында кистәрен осраша, шуға ла геүләү төн буйына дауам итә. Тәүге мотоциклдар 1894 йылда етештерелә башлай, 1 быуаттан ашыу ваҡыт эсендә ике тәгәрмәсле техника бик күп үҙгәрештәр кисерә, уның ҡеүәте лә, тауышы ла арта. Етешетереүселәргә лә талаптар ҡәтғиләшә, техниканың тауышы буйынса сикләүҙәр ҡуйыла, Заводта ҡуйылған торбалар ул тиклем көслө тауыш сығармай, әммә ҡайһы берәүҙәр тауыш көсәйтеү өсөн яһалма торбалар ҡуя. Конструкцияға үҙгәреш индереп ҡолаҡ тондорғос тауыш сығарыусы мотоһәүәҫкәрҙәр быны аңлы рәүештә эшләй. Рәфис Кәримов әйтеүенсә, глушителдәрҙе алмаштырыу двигатель ҡеүәтен арттыра, өҫтәүенә, көслө тауыш хәүефһеҙлек өсөн дә ҡулай. Байкерҙар нисек кенә аҡланмаһын, халыҡ бының менән килешергә теләмәй. Закон бөтәһе өсөн дә уртаҡ, төндә шауларға ярамай. Мотоциклдарҙа йөрөүселәргә лә был ҡағиҙә берҙәй тигеҙ ҡағыла. Тик уларҙы контролдә тотоусы юҡ тип әйтергә мөмкин. Юл хәрәкәте хәүефһеҙлеге инспекторҙары етеҙ мотциклдар артынан машинала ҡыуып етә алмай, башҡа ҡалаларҙағы кеүек мотопатрулдәр Өфөлә әлегә юҡ. Ҡайһы бер ҡалаларҙа мәсьәләне хәл итеү юлын төндә йөрөүҙе сикләү ысулында тапҡандар. Киске 9-ҙан иртәнге 7-гә тиклем мотоциклда ҡала урамына сығыу тыйыла, ошондай уҡ тәжрибә сит илдәрҙә лә уңышлы ҡулланыла. Өфө был башланғысҡа ҡушылырмы, юҡмы? Әлегә ҡала халҡына сабырлыҡ йыйып көслө мотоцикл тауышын тыңлап йоҡларға ҡала. Уның ҡарауы республикала йылдан-йыл ике тәгәрмәсле техника ҡатнашлығында авариялар арта. Быйыл ғына уларҙың һаны ике тиҫтәнән ашты, бер-нисә осраҡ үлем менән тамамланды.


Серле таяҡтарҙы иш итеп\n4 Август 2018, 08:37\nҮткән шәмбе Сибай ҡыҙыҡлы ваҡиғаларға бай булды. Fафури паркында, динопарк асылыуҙан тыш, скандинавса атлаусыларҙың 1-се спартакиадаһы ла үтте.\n—Мин ошо паркка килеп йүгергеләйем. Килгән һайын иртәнсәк скандинавса атлаған апай-инәйҙәрҙе осратам. Хәҙер был спорт төрө ҡалала ҙур популярлыҡ яулап бара бит. Бер көн, ниңә уларға иғтибар бүлмәйбеҙ әле, улар өсөн дә берәй спартакиада ойошторорға кәрәк, тигән уйға килдем,—ти ҡала хакимиәтенең физик культура һәм спорт комитеты рәйесе Әминев Фәнил Fабдрафиҡ улы спартакиаданы ойоштороу сәбәптәрен аңлатып.\nБеренсе спартакиадала кеше бик күп булманы. «Зарар юҡ, был беренсеһе генә бит әле. «Скандинавтар» өсөн бындай ярышты йыл да ойошторорбоҙ, тимен. Күреп торорһоғоҙ, алдағы йылдарҙа ярышҡа халыҡ күберәк киләсәк»,—ти Әминев.\nЯрыш өс төркөмгә бүлеп үткәрелде. 40 йәшкә тиклемгеләр паркты—өс (һәр әйләнеш 1850 метр), 60 йәшкә тиклемгеләр—ике, унан өлкәнерәктәр бер әйләнде.\nЯрышҡа старт бирер алдынан иң өлкәндәрҙең береһе—77 йәшлек Мозафарова Гөлфирә Нәжметдин ҡыҙы менән әңгәмәләштем.\n—Был спорт төрө һеҙгә нәмә бирә?—тигән һорауыма ул:\n—Мин «атлау» менән өс йыл тирәһе шөғөлләнәм. Иртән тороп намаҙ уҡыйым да 6-сы яртыларҙа «атларға» сығам. Көн дә ошо паркты өс әйләнәм. «Атлай» башлаған бирле үҙемде яҡшы тоям, кәүҙәм еңеләйеп ҡалды. Ҡан баҫымым юғары ине, хәҙер һәйбәтләнде,—тине.\n—Хәҙер нисә әйләнергә уйлайһығыҙ?\n—Берәү әҙ булыр. Өс!—тип яуап бирҙе йылмайып Гөлфирә апай.\n—«Скандинавса йөрөү» менән ниңә тик ҡатын-ҡыҙҙар ғына шөғөлләнә? Бабайҙарға ни булған?—тип тә һораным.\n—Бабайҙарҙың күбеһе былай ҙа бер таяҡ менән йөрөй бит,—тип шаяртты ярышыусылар.—Был спорт төрө менән шөғөлләнгән ир-егеттәр бар ул, тик улар бик һирәк. Тартыналар. Ике таяҡ таянып йөрөүҙе «егетлеккә» һанамай шикелле улар.


Өфөлә сираттағы юл-транспорт ваҡиғаһы\nУны Сочи урамындағы биналарҙың береһендәге видеокүҙәтеү камераһы яҙып алған. Еңел автомобиль водителе юғары тиҙлектә йортҡа барып бәрелә. Билдәле булыуынса, унда магазин урынлашҡан була.\nШунда уҡ ваҡиға урынына патруль автомобилдәре килеп туҡтай. Шаһиттар әйтеүенсә, руль артындағы йәш ҡатын эскән булған, ул юл хәүефһеҙлеге инспекторҙарынан ҡасып маташҡан. Билдәле булыуынса, ҡыҙ әхирәтенең автомобилен рөхсәтһеҙ алған була. Ул полиция бүлегенә оҙатыла.


Сибай мәктәп уҡыусылары Владимир Жириновский менән осрашты // Сәйәсәт | новости башинформ.рф\nСибай мәктәп уҡыусылары Владимир Жириновский менән осрашты\n13:28, 20 ноября 2013 Сәйәсәт\nСибайҙан бер төркөм уҡыусылар Мәскәүҙә булып ҡайтты, унда «Олимп» халыҡ-ара олимпиадаһының йомғаҡлау этабында ҡатнашты.\nСибай уҡыусылары төрлө номинацияларҙа күп призлы урындар яуланы. Рәсми сараларҙан тыш, киңәйтелгән экскурсия программаһы ойошторолдо. Балалар тарихи урындарға, Мәскәү зоопаркына һәм башҡа иҫтәлекле урындарға барҙы.\nБынан тыш, сәфәрҙә балаларҙы ҡарап йөрөтөүсе Сибай ҡала Советы депутаты Виктор Тюрин Дәүләт Думаһына экскурсия ойошторҙо, тип хәбәр иттеләр ҡала Советынан.\nДелегация парламенттың бөтә фракцияларында — «Берҙәм Рәсәй», КПРФ, «Ғәҙел Рәсәй», ЛДПР – булды һәм депутаттарҙың эш шарттары менән танышты. Экскурсия аҙағында уҡыусыларҙы ЛДПР лидеры Владимир Жириновский ҡабул итте. Билдәләнгән биш минут урынына әңгәмәләшеү ярты сәғәткә һуҙылды. Сәйәсмән балаларҙан уларҙың тыуған ҡалалары тураһында һорашты, уҡыуҙағы уңыштары өсөн маҡтаны, файҙалы кәңәштәр бирҙе.\nЛДПР лидеры уҡыусыларға яҡшы уҡыуҙары өсөн аҡсалата премия һәм ҡиммәтле бүләктәр тапшырҙы. Сибайҙың бәләкәй граждандары уҡыуҙа тырышлыҡ һәм ныҡышмалылыҡ бөтә бейеклектәрҙе яуларға ярҙам итеүенә тағы бер тапҡыр инанды.\nТеги: дәүләт думаһы депутаттары,партиялар,лдпр


Бында рок тере! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Бында рок тере!\nБында рок тере! 21.12.2018 // Әҙәбиәт\n“Урал батыр” рок фестивале икенсе тапҡыр үҙ тамашасыһын йыйҙы.\nБашҡортостанда рок бармы? Ошо һорау, моғайын, башҡорт эстрадаһында киң таралғандарының береһелер. Кемдер был музыка йүнәлешендә ижад иткән лайыҡлы төркөм юҡ тип иҫәпләй, икенселәр өсөн башҡорт рок-музыкаһы “Бүреләр” төркөмө менән генә сикләнеп ҡала...\nБашҡорт рок-музыкаһының үҙ тарихы бар\nЫсынында, башҡорт рок-музыкаһы тамырҙары менән 90-сы йылдарға барып тоташа. “Тәүҙә был йүнәлеш “рәсми” башҡорт эстрадаһына альтернатива булараҡ килеп сыға, – тип яҙа тарихсы Азат Бураншин. – Әммә ваҡыты менән, 90-сы йылдар дауамында был субкультура барыһы тарафынан да аңлау таба, абруй ҡаҙана. Рок-йырҙарҙы радиола уйната, рок-төркөмдәрҙе төрлө концерт һәм телевидение тапшырыуҙарына саҡыра башлайҙар. “Ант”, “Сая”, “Дәрүиш”, “Диуана”, “Башҡортостан”, “Аҡйондоҙ” кеүек төркөмдәр тора-бара башҡорт эстрадаһының айырылғыһыҙ өлөшөнә әүерелә...”\nБөгөн ситтән ҡарағанда бер төрлө күренгән, баштан-аяҡ поп йүнәлешенә ҡоролған башҡорт эстрадаһында ла лайыҡлы рок-төркөмдәр етерлек. Дөрөҫ, бынан бер нисә йыл элек был йүнәлеш ысын мәғәнәһендә көрсөк кисерҙе. Ғәмәлдә йәмәғәтселектә “Башҡорт рок-музыкаһы бармы? Ул тереме?” тигән һорау яралды. Быға “Дәрүиш-Хан” төркөмө солисы Дим Мәннәндең ҡапыл вафат булыуы ла, ваҡыт уҙа бара, башҡа төркөмдәрҙең тарҡалыуы ла булышлыҡ иткәндер. 2000 йылдар башында “Бүреләр”, “Зиндан” кеүек төркөмдәр үҙҙәре хаҡында белгертте, әммә уларҙың башҡарыу стиле күберәк поп-рокка тартым, башҡорт эстрадаһына “ауыр” музыка етмәй ине.\nБөгөн иһә, ҡыуанысҡа күрә, башҡорт рок-музыкаһы ысын мәғәнәһендә яңырыу кисерә. Ошо музыка йүнәлешендәге төрлө сараларҙың йыш уҙа башлауы, уларҙы үткәреүҙә Мәҙәниәт министрлығының ярҙам күрһәтеүе лә быға булышлыҡ итә. Бынан алты йыл элек үткәрелә башлаған “Ҡош юлы” башҡорт бард фестивале үҙе генә әллә күпме яңы исемдәр асты. Миңзәлә Яхина, Тимур Ямалов, Тимур Йосопов, Тимур Әхмәтйәнов кеүек йырсылар яңғыҙ ҙа, төркөм менән дә башҡорт рок мәҙәниәтенә яңы һулыш өрә.\nКем улар — башҡорт рок мәҙәниәте вәкилдәре?\nМәҙәниәт министрлығы һәм Республика халыҡ ижады үҙәге тарафынан ойошторолоп, республика Башлығы грантына уҙғарылған “Урал батыр” башҡорт рок-фестивале икенсе йыл рәттән үҙ тамашасыһын ҡыуандыра. Быйылғы сараның әһәмиәте баһалап бөткөһөҙ: ул Дим Мәннән (Ҡоләхмәтов) иҫтәлегенә арналған.\nТамаша алдынан проекторҙа “Һуҡмаҡһыҙ юлсы” (режиссеры – Ләйсән Мәжитова) фильмынан кадрҙар хасил булыу менән, залдағы халыҡ дәррәү ҡул сабып ебәрҙе. Дим Мәннәндең изгелек, яҡшылыҡ хаҡында һүҙҙәре ирекһеҙҙән Урал батырҙың васыятын хәтерләтте:\nКеше булһын затығыҙ...\nФестивалдең исеме лә юҡҡа ғына “Урал батыр” түгел бит...\n“Дан” төркөмө хаҡында бик оҙаҡ һөйләргә мөмкин. Етәксеһе Тимур Йосопов башҡорт рок мәҙәниәтенә “Ҡош юлы” фестивале аша туған телен өйрәнеү маҡсаты менән аяҡ баҫа. Күп тә үтмәй, төркөм төҙөлә, береһенән-береһе мәғәнәле, йөрәккә үтеп инерлек, зиһенде ҡуҙғатып ебәрерҙәй йырҙар яҙыла башлай. Шуларҙың береһе – Йомабикә Ильясова һүҙҙәренә ижад ителгән “Набат” йыры – XXI быуаттың төп афәттәренең береһе — терроризмға арналған. Төркөмдөң йырҙары “ауыр” музыка төрөнә ҡараһа ла, улар олоһоноң да, кесеһенең дә күңеленә хуш килеп, һәр кемдә ауаздаш хис таба, сөнки әһәмиәте, тәрән мәғәнәһе менән алдыра. Шуныһы ҡыуаныслы – “Дан” үҙенең йырҙары менән Марат Кәримов, Бәхтийәр Хәлитов кеүек оло быуын шағирҙарының да, башҡорт шиғриәтенең яңы һүҙе, яңы ауазы булған Ғилман Ишкининдың да шиғырҙарына яңы һулыш өрә. Фестивалде улар “Дәрүиш-Хан” төркөмөнөң “Юлаусы” йыры менән асты.\n“Шоңҡар” төркөмө төҙөлөүгә, уйлап ҡарағыҙ, 24 йыл!\n– Төркөмдө ҡайтанан тергеҙеп, репертуарыбыҙҙағы йырҙарҙы халыҡҡа сығарып, яңыларын яңғыратырға, даими сығыш яһарға йыйынабыҙ. Яңынан-яңы фекерҙәр, идеялар башҡа килә, быларҙың барыһын да халыҡ тиҙҙән сәхнәнән күрер, – тине етәксеһе Илһам Бәҙретдинов.\n“Шоңҡар”ҙың сығышы тәү сиратта миллилеге менән үҙенә арбаны. Электр бас-гитара менән бер рәттән думбыра, ҡурай ҙа ҡушылған ҡобайыр алымдары ҡулланылған башҡарыуҙа халҡыбыҙҙың рухы сағыла ине.\n“Юлдаш” төркөмө лә үҙ ваҡытында сәхнәләрҙе аҙ шаулатмаған. Уларҙың барыһының да милли кейемдә сығып баҫыуы үҙе бер тамаша булды. “Юлдаш”тар “Оло тау” ҡаҙаҡ төркөмөнөң “Инструм-ал”ын уйнағанда, тамашасы түҙмәне, төшөп бейеүселәр ҙә табылды.\nБилдәле йырсы Илсур Тайсиндың шулай уҡ 90-сы йылдарҙа “Дәүер” исемле рок-төркөм менән сығыш яһағаны күптәр өсөн ҡыҙыҡлы асыш булды, “Урал батыр” фестивале сәхнәһенә уның “Tai-sin” исемле төркөм төҙөп сығып баҫыуы йәнә бер ғәжәпләндерҙе. “Tai-sin” “Дәрүиш-Хан” төркөмөнөң “Ауыл!”, үҙ репертуарҙарынан “Һинең күҙҙәрең”, “Әйт миңә” йырҙарын яңғыратты. Әйткәндәй, “Һинең күҙҙәрең” йыры Абдулхаҡ Игебаев шиғырына яҙылған. Тап рок-музыка әһелдәренең йыр текстары артынан аҫыл шиғриәт өлгөләренә мөрәжәғәт итеүе был йүнәлештәге йырҙарҙың тәрән мәғәнәгә эйә булыуы хаҡында һөйләй.\nИльяс Тулыбаев етәкселегендәге “Малай-шалай” төркөмө башҡорт рок мәҙәниәтендә малай-шалай ғына булыуына ҡарамаҫтан, рок һөйөүселәрҙе матур йырҙары менән әленән-әле ҡыуандырып тора. Улар Дим Мәннәндең иң һоҡланғыс йырҙарының береһе – “Мәрәһим йыры”н һайлаған... Был йырҙы халыҡ ифрат йылы ҡабул итте, залдың әле теге, әле был яғынан ҡушылып йырлаған тауыштары ишетелде. Башҡорт халыҡ йыры “Күләгә”гә яңы һулыш өрөүе менән таң ҡалдырҙы был төркөм! Рок-н-ролл стилендә, әммә баштағы көй мотивын боҙмай башҡарылған йырға рәхәтләнеп бейене сәхнә янына ултырып сыҙамай һикереп төшкән тамашасыларҙың үтә дәртлеләре.\nТимур Ямаловты күптәр белә, моңло тауышы өсөн олоһо ла, кесеһе лә берҙәй үҙ итә. “Урал батыр” һөйөнөслө яңылыҡтарға бай: Тимур, “Хан Соло” рок төркөмөн төҙөп, фестивалдә тыңлаусыларҙы ҡыуандырҙы.\nҠалыптарға һыймаған рок йүнәлешенең үҙендә лә ҡалыптарға һыймаусылар була... “Нектория” төркөмө нәҡ шундайҙарҙан. Етәксеһе, күпселеккә ғәҙәти булмаған, үҙенә генә хас стилдә сығыш яһаған Ришат Сөләймәнов, был юлы ла үҙ принциптарына хыянат итмәне. “Дәрүиш-Хан”дың “Зөлфиә”һенә панк-рок жанры аша яңы һулыш өрҙө, үҙенең “Уникешка” йырын халыҡ уға ҡушылып йырланы.\nРок стилендә башҡорт халыҡ йыры ла, думбыраһы, ҡурайы ла булды, үҙебеҙсә тыпырлатып бейеп тә ебәрһәк... “Gizmo” төркөмө, әйтерһең дә, шундай уйҙарҙы белгәндәй, үҙ сығышын “Башҡорт халыҡ әкиәте” йырынан башланы. Рок-музыка алымдары ҡушылған был йыр рәхәтләнеп үҙебеҙсә бейергә мөмкинлеге менән үтә лә тамашасы күңеленә хуш килде.\n“Илап тыуһам да мин,\nЙырлап йәшәйем мин\nбөгөн дә”, –\nтип Зәйнәб Биишева шиғырынан таныш юлдарҙы моңға һалып теҙҙе сәхнәнән “Ҡараташ” төркөмө. Фестиваль улар һәм башҡа ҡатнашыусылар башҡарыуында “Дәрүиш-Хан” төркөмөнөң башҡорт рок музыка яратыусылар араһында гимн һымаҡ йөрөгән “Уралыбыҙ” йыры менән тамамланды. Хәйер, ҡатнашыусылар ғына түгел, залдағы бар халыҡ аяғүрә баҫты, сәхнәне уратып алды был мәлдә. Берҙәмлек, дуҫлыҡ, шатлыҡ урғыла ине бындай күренештән.\n– Ошондай хәрәкәт булдырыу уйы күптән йәшәй ине. Әлеге көндә лайыҡлы төркөмдәрҙең бер-бер артлы сәхнәгә килеүе ҡыуандыра. Уларҙың башҡортса ғына түгел, рус, инглиз теле аша ла яңы кимәлдәргә күтәрелеүен, Рәсәй, халыҡ-ара фестивалдәрҙә ҡатнашыуын теләр инем, үҙҙәренә лә был хаҡта даими әйтә киләбеҙ. Башҡортостанда рок үлмәне, ул тере. Быға тиклем йәнле инструменттарҙа уйнап, тере тауыш менән йырлаған йырсыларҙы ситтә ҡалдырып бара инек, шуға ла ошондай фестиваль ойоштороу ихтыяжы үҙенән-үҙе ҡалҡып сыҡты, – тине Республика халыҡ ижады үҙәге етәксеһе Артур Әлибәков.\nТәнҡитле эш хәйерле\n“Ҡурҡҡан эш хәйерле була”, ти халыҡ мәҡәле. Үҙемдән “Тәнҡитле эш хәйерле” тип тә өҫтәр инем. “Урал батыр” республика башҡорт рок фестивалендә бәхәскә, ҡапма-ҡаршылыҡлы фекерҙәргә лә урын ҡалды. Сараға һанаулы ғына сәғәттәр ҡалғас, “Бүреләр” төркөмө солисы Илшат Абдуллин Инстаграм селтәрендәге сәхифәһенә фестивалдең форматы, үткәреү урыны менән ризалашмауы хаҡында баҫтырып сығарған яҙмаһы аҫтында күп фекерҙәр йыйылды. Илшаттың фекеренсә, фестивалдең Республика халыҡ ижады үҙәге мәҙәниәте йортонда үтеүе башҡа һыймаҫлыҡ хәл, ә сара көнөндә билеттарҙың махсус акция буйынса һатылыуы, халыҡтың күпләп йыйылмауы сәбәпле, был хәлдән ҡотолоу өсөн эшләнгән. Рок-төркөмдәрҙең бушлай сығыш яһауы музыкантты, йәнәһе, бөтөнләй ҙә аптырауға ҡалдыра.\nКүпселек Илшат Абдуллин менән ҡырҡа килешмәй, шул күпселек араһында аҡса, дан, ҙур зиннәтле залдар өсөн түгел, ә башҡорт рок мәҙәниәтен үҫтереү маҡсатын ҡуйған музыканттарҙың фекеренән тыш, мәҙәниәт министры Әминә Шафиҡованың да шәхсән яҙған һүҙҙәре иғтибарға лайыҡ. Ул рок-фестивалдең башҡа берәй ерҙә түгел, ә тап Республика халыҡ ижады үҙәге мәҙәниәт йорто сәхнәһендә үтеүен әле яңы аҙымдар яһай башлаған йәштәрҙе билдәле музыканттар менән бер сәхнәлә уларҙың күңелдәрен үҫтереү маҡсатында эшләнеүен, “Бүреләр” төркөмө үҙҙәре “Башҡортостан” дәүләт концерт залындағы айырым концерттарына тиклем шулай уҡ ҙур булмаған майҙансыҡтарҙа сығыш яһап йөрөүҙәрен билдәләне. Әйткәндәй, Әминә Ивний ҡыҙының “Урал батыр” фестивалендә булыуы сараға айырым мәртәбә өҫтәне.\n“Дәрүиш-Хан” төркөмөн үҙ итеүселәр, моғайын да, Дим Мәннәндең оҙаҡ йылдар тап Халыҡ ижады мәҙәниәт йортонда эшләүен, төркөмдөң күп кенә йырҙары унда яҙылыуын беләлер. Шуға ла был бина диуарҙарына тиклем уның рухы, уның моңо менән һуғарылған. Был турала фестивалдә уның ҡатыны Альбина ханым да телгә алды, ошондай сара арҡылы Дим Ҡоләхмәтовтың хыялы тормошҡа ашыуын билдәләне. Шуға күрә фестивалдең үтеү урыны уңышһыҙ, тип раҫларға ярамай. Икенсе яҡтан, эш бит сараның ҡайҙа үтеүендә түгел, ә нисек үтеүендә! Шағир Рәми Ғарипов, шул уҡ Дим Мәннән заманында шөһрәтле залдар йыйып, данға күмелеп ултырмаған, улар барып ингән, сығыш яһаған ер үҙенән-үҙе мәртәбәле майҙанға әүерелгән. Ә “Урал батыр” республика башҡорт рок-фестивале тамашасыһы, башҡорт рок-музыкаһы тыңлаусыһы булараҡ, үҙемдән алып әйтәм: сәхнәнән ағылған дәртле лә, ғәмле лә, мәғәнәле лә йырҙарҙы рәхәтләнеп тыңлар, һикереп төшөп бейер өсөн Республика халыҡ ижады мәҙәниәт йортоноң концерт залы тар ҙа булманы, меҫкен дә күренмәне. Киреһенсә, бында – рух, бында – байрам, бында – рок. Һәм ул тере!


Орджоникидзе районы (Өфө) — Башҡорт Википедияһы\n54°44′00″ с. ш. 55°56′00″ в. д.\n25 февраль 1952\n166 479 кеше (2017)\nОрджоникидзе районы — Өфөләге ете райондың береһе. Ҡаланың төньяҡ-көнбайышында урынлашҡан. Ҡала Советынан Инорсҡа тиклем һуҙылған. 2016 йылда Өфө райондары сиктәрен билдәләгәндә бер аҙ үҙгәртелгән.\nМайҙаны — 146 км².\n4 Район бөгөн\n4.3 Социаль сфера\nӘлеге район биләмәһендә Черниковка, Аничково, Бонье һәм башҡа ауылдар була. Һуңғараҡ биләмә Өфө өйәҙенең Богородский олоҫона ҡараған.\nӨфө янына моторҙар һәм котлотурбинный заводтар төҙөлөүгә бәйле БашЦИК-тың Кесе Президиумы 1931 йылдың 23 декабрендә Черниковка ҡасаба советын ойоштора.\n1936 йылда был биләмәләр Өфө ҡалаһы составына индерелә. Ҡасаба Советы Черниковка район советына әйләндерелә. Биләмә үҙәге Моторныйҙа булып, Өфө ҡала советына буйһона. Яңы район Сталин районы тип атала.\n1941 йылда ул көслө промышленность районына әүерелә һәм районды эреләтеү тураһында һүҙ алып барыла, әммә һуғыш ҡамасаулай.\nКүп эшселәре булған эре сәнәғәт предприятиелары булыуы һәм ҡаланан 15-20 саҡрым алыҫлыҡта урынлашыуы арҡаһында ҡала советына район етәкселеге менән эшләүе ауырлаша. Шуға ла РСФСР Юғары Советы Президиумы указы (1944, 5 декабрь) менән Өфө ҡалаһының Сталин районын республика ҡарамағындағы (БАССР) Черниковск ҡалаһына үҙгәртеү тураһында ҡарар ҡабул ителә.\nҺуғыштарн һуң ҡала сәнәғәт буйынса ла, халыҡ һаны буйынса ла үҫешә. Уны райондарға бүлеү зарурлығы тыуа.\nРСФСР Юғары Советы Президиумы указы (1952, 25 февраль) менән Черниковск ҡалаһы өс районға бүленә: Сталин, Калинин һәм Орджоникидже райондары. Һуңғыһы бигерәк тә йылдам үҫешә башлай, сөнки тап бында нефтехимия, нефть эшкәртеү предприятиелары төҙөлә.\nРайонда хеҙмәтсәндәрҙең депутаттар советы булдырыла. Унда 1952 йылдың 27 апрелендә һайланған 118 депутат инә. Райисполком составында 11 кеше иҫәпләнә.\nБыл осорҙа Черниковск сиктәре бик ныҡ киңәйә һәм Өфө ҡалаһы сиктәренә яҡыная. Шул арҡала был ике ҡаланы берләштереү маҡсатҡа ярашлы булыуы асыҡлана.\nБАССР Юғары Советы Президиумы указы (1956, 24 июль) менән Өфө һәм Черниковск ҡалалары бер ҡала — Өфө ҡалаһына берләштерелә. Орджоникидзевский райсовет г. Черниковск Өфө ҡалаһының Орджоникидзе райсоветына әйләнә.\nРайсовет һәм район башҡарма комитеты ҡоролошо 1992 йылдың 19 июленә тиклем эшләй. Халыҡ депутаттарының район советы башҡарма комитетының мөҙҙәте сыҡҡас, Өфө ҡалаһы Орджоникидже район администрацияһына үҙгәртелә. Өфө ҡала мэрының Постановлениеһы (1992,19 июнь) менән Орджоникидже районының хәкимиәте башлығы итеп Сергей Петрович Барышев тәғәйенләнә.\n125 068 ↗170 694 ↘117 463 ↗217 760 ↘175 551 ↗175 732 ↗176 570\n↗177 544 ↗178 096 ↘177 864 ↘177 696 ↘177 377 ↘168 615 ↗171 913\n↘168 860 ↗168 956\nПегов Виктор Николаевич (6.11.1938—22.10.2018), рәссам, педагог. 1962—2018 йылдарҙа Өфө сәнғәт мәктәбе уҡытыусыһы. 1970 йылдан СССР Рәссамдар союзы ағзаһы. Рәсәй Федерацияһының (2011) һәм Башҡорт АССР‑ының (1988) атҡаҙанған мәҙәниәт хеҙмәткәре. Орджоникидзе районының почётлы гражданы. Сығышы менән хәҙерге Башҡортостан Республикаһының Өфө районы Урыҫ-Юрмаш ауылынан.\nРайон бөгөн[үҙгәртергә | вики-тексты үҙгәртергә]\n17-се Балалар клиник дауаханаһы\nОрджоникидзе районы — нефть эшкәртеү һәм нефтехимия предприятиелары, химия, энергетика, машиналар төҙөү, ағас эшкәртеү, еңел промышленность һәм төҙөлөш индустрияһы тупланған район. Райондың промышленность производствоһы Өфө ҡалаһындағы дөйөм күләмдең 44 процентын тәшкил итә.\nРайондың эре сәнәғәт предприятиелары:\nНефть эшкәртеү заводтары;\nААЙ «Өфөхимпром» (ОАО «Уфахимпром» (әле ябылған);\nТроллейбус заводы — «Башкирский троллейбусный завод»,\n«Свет» Өфө электр лампалары заводы\nААЙ (ОАО) « „Чародейка“ Өфө косметика фирмаһы»,\nААЙ (ОАО) «Өфө спорт изделиелары фабрикаһы»,\n№ 1, № 3,№ 4 йылылыҡ электроцентралдәре,\nААЙ (ОАО) «1-се һанлы Өфө железобетон заводы»\nААЙ (ОАО) «Трест № 21»,\nААЙ (ОАО) «Башнефтезаводстрой»,\nААЙ (ОАО) «Нефтехимремстрой»,\nЯСЙ (ООО) «Спецсервис-ремонт»,\nААЙ (ОАО) «Востокнефтезаводмонтаж»,\nААЙ (ОАО) «Элеваторспецстрой».\nРайон — нефть эшкәртеү, нефтехимия, микробиология, үҫемлектәрҙе һаҡлауҙың химик ысулдары һәм сәнәғәт төҙөлөшө өлкәһендәге процесстарҙы эшләп сығарыу һәм проектлау буйынса эре фәнни үҙәк булып тора. Барлығы 15 фәнни-тикшеренеү, проект институты һәм предприятиеһы иҫәпләнә. Ҡала советының да Орджоникидже районына ҡарауын айырым әйтеп үтергә кәрәк.\n↑ 6,0 6,1 6,2 6,3 6,4 6,5 Подготовка к проведению всероссийской переписи населения на территории городского округа г. Уфа\nСтраница района на сайте Администрации Уфы\nhttps://ba.wikipedia.org/w/index.php?title=Орджоникидзе_районы_(Өфө)&oldid=1056066 ҡабул ителгән\nБыл бит һуңғы тапҡыр 01:13 11 август 2021 үҙгәртелгән.


Виченца (футбол клубы) — Башҡорт Википедияһы\nВиченца (футбол клубы)\nDomenico Di Carlo[d]\nЧемпионат Италии по футболу (Серия C)[d]\nВиченца (футбол клубы)[d] һәм Бассано Виртус[d]\nКатегория:Игроки ФК «Виченца»[d]\n«Виченца» (итал. Vicenza Calcio) — Виченца ҡалаһының итальян футбол клубы. Клуб банкротлыҡҡа сыҡҡас, 2018 йылда «Виченца Виртус» тип яңы клуб барлыҡҡа килә. Клуб командаһы С Серияһында сығыш яһай.\nКлубҡа нигеҙ 1902 йылдың 9 мартында һалына. Италия чемпионаттарында клуб 1911 йылдан алып сығыш яһай. 1942 йылда «Виченца» беренсе тапҡыр «А Серияһына» инә. Клуб 1953—1990 йылдарҙа «Ланеросси Виченца» тип атала.\n1978 йылдағы чемпионатта команданың иң юғары ҡаҙанышы — икенсе урын була. 1997 йылда клуб Италия Кубогын яулай, шулай уҡ 1998 йылда Кубоктар Кубогының ярым финалсыһы була.\nВиченца составында төрлө йылдарҙа ике Алтын туп эйәләре: Паоло России һәм Роберто Баджо — уйнаған.\n1 Клуб уйынсылары — А Серияһының иң яҡшы туп бәреп индереүселәре (бомбардирҙары)\n2 Клуб тарихы\n4 Билдәле уйынсылары\n5 Билдәле тренерҙары\nКлуб уйынсылары — А Серияһының иң яҡшы туп бәреп индереүселәре (бомбардирҙары)[үҙгәртергә | вики-тексты үҙгәртергә]\n1966 — Винисио Луис (25 баш)\n1978 — Паоло России (гол 24)\nКлуб тарихы[үҙгәртергә | вики-тексты үҙгәртергә]\nФутбол Виченцала 1902 йылда барлыҡҡа килә. Мәктәп командалары араһындағы провинция чемпионатында кклубтың дебют уйыны 1903 йылдың 18 майында була. 10 йыл дауамында "Виченца футбол ассоциацияһы " тип аталған был команда бары тик икенсе дәрәжәләге турнирҙарҙа ғына ҡатнашҡан.\n1910—1911 команданың рәсми дебют миҙгеле тип иҫәпләнә. 1911 йылдың 12 февралендә «Борго казале» майҙанында улар Болонья ҡалаһының дәғүәсе командаһын еңә. Турнирҙы «Про Верчелли» командаһын финалда ҡыйратып, клуб Венто-Эмилиано төркөмөнөң еңеүсеһе була.\nБеренсе донъя һуғышы алдынан «Виченца» илдең милли беренселегендә ҡатнаша. Командаға йыш ҡына төрлө төбәктәрҙең көслө командалары менән йыш осрашырға тура килә, мәҫәлән, «Болонья», «Ювентус», «Интер», «Милан» командалары менән. 1915 йылдың 10 ғинуарында Миланда үткән матчта команда «Интер» менән уйнағанда тулыһынса тар-мар ителә — уйын иҫәбе 0:16 була.\nИталия Чемпионаты (A)\nЧемпион (3): 1954/55, 1976/77, 1999/2000\nФутбол буйынса Италия кубогы\nҠалып:Суперкубок Италии по футболу (трофей) Футбол буйынса Италия суперкубогы\nЧемпион (2): 1954, 1955\nБилдәле уйынсылары[үҙгәртергә | вики-тексты үҙгәртергә]\nБилдәле тренерҙары[үҙгәртергә | вики-тексты үҙгәртергә]\nАнтонио Пасинато (ит. Antonio Pasinato) (1990—1991)\nПьерпаоло Бизоли (2016—2017)\nРәсми сайт 2011 йылдың 17 июль көнөндә архивланған. (итал.)\nhttps://ba.wikipedia.org/w/index.php?title=Виченца_(футбол_клубы)&oldid=1051933 ҡабул ителгән\nБыл бит һуңғы тапҡыр 16:00 9 август 2021 үҙгәртелгән.


Башланғыс – дини ғилемдә\n26 Февраль 2018, 17:37\nБеҙҙең республикала инде күп йылдар Башҡортостан мөслимәләр ойошмаһы эшләй. Беҙҙең районда ла йәмәғәтселекте ошо эшкә әүҙем йәлеп итеү ихтыяжы өлгөрөп етте.\n2015 йыл башында район китапханаһында ҡатын-ҡыҙҙар йыйылышы үтте. Унда Өфө “Ихлас” мәсете янындағы “Бөтә Рәсәй әхлаҡ мәктәбе” етәксеһе Фатима ханым Фәтҡуллина ла ҡатнашты.\nОшо йыйылышта “Башҡорт-остан мөслимәләр ойошмаһы”ның район бүлексәһе ойошторолдо, һигеҙ кешенән актив һайланып, Зифа Будимирова етәксеһе итеп билдәләнде.\nҠатын-ҡыҙҙарға йәш буйынса рухи һәм әхлаҡи тәрбиә биреү, динде аңлатыу маҡсатында 2015-2016 йылдарҙа беҙ райондың бөтә ҙур ауылдарын: Абдулла, Ләмәҙтамаҡ, Йонос, Яңы Мишәр, Яуыш, Мөслим, Дыуан-Мәсетле, Теләш, Тайыш, Айып, Әбдрәхим, Тәкә, Оло Аҡа, Һөләймәнде йөрөп сыҡтыҡ.\n2013 йылдан уҡ район үҙәгендәге Мәктәп урамындағы мәсеттә ҡатын-ҡыҙҙарға дин ғилемдәрен биреү дәрестәре алып барыла ине. 2015 йылдан ауылдарҙан да килеп белем алдылар. Былтырҙан иһә мөғәллимәләр ауылдарға (Ләмәҙтамаҡ, Һабанаҡ, ғинуарҙан – Оло Аҡа) йөрөп, дәрестәр бирә башланы. Мәсеттә балаларға ла белем биреү мөмкинлеге бар. Балаларҙы уҡытыу, йәйге ялын ойоштороу өсөн мөғәллимәләр М. Аҡмулла исемендәге БДПУ-ла махсус курс үтте.\nОйошма программаһына ярашлы, район дауаханаһында шаршамбы көндәрендә рухи һәм психологик ярҙам күрһәтеү маҡсатында ауырыуҙар менән осрашыуҙар уҙғарыла.\nРеспубликала ҡатын-ҡыҙҙар араһында аңлатыу эшенә ҙур иғтибар бүленә. Өфөнөң “Ихлас” мәсетендә йылына дүрт тапҡыр семинарҙар ойошторола, унда ҡатын-ҡыҙҙар ғилем ала, йәшәй, аралаша. Беҙҙең райондан да ул семинарҙарҙа ҡатнашыусылар булды. Сираттағы семинар 21 – 26 мартта уҙғарыла, теләгән һәр ҡатын-ҡыҙ бара ала. Шулай уҡ семинарҙар Ҡыйғы районында ла уҙғарыла, унда ла теләгәндәргә юл асыҡ.\nҺәр аҡылға эйә кеше донъяға ни өсөн килеүе тураһында уй йөрөтә. Беҙ үҙ аҡылыбыҙ менән ул һорауға яуап бирә алмайбыҙ – белеүсе бер Аллаһ. Шуға күрә Ул беҙгә тормош ҡанундарын (закондарын) биргән. Ошо ҡанундарға эйәреп, тормошта бәхеткә ирешә, бәләләр-ҙән азат була алабыҙ һәм алда беҙҙе ни көтөүен беләбеҙ. Ошо ҡанундар инде ул – дин, Аллаһтың бойороҡ һәм тыйыу-ҙары.\nЙәмғиәттең тормош кимәле көндән-көн үҫә, ә бына әхлаҡ шул уҡ тиҙлек менән түбән тәгәрәй. Бөйөк педагог һәм мәғрифәтсе Ризаитдин Фәхретдин: “Иң элек әхлаҡ, унан дин, шунан халыҡ үҙе юҡҡа сыға”, – тип әйткән.\nБөгөнгө көндә йәмғиәтебеҙҙең төп маҡсаты –физик һәм әхлаҡи тәрбиә. Тыуған илгә, кешеләргә һөйөү, ата-әсәгә, ололарға ихтирам тәрбиәләү.\nХөкүмәт үҙе дини тәрбиә биреү мәсьәләһен күтәрҙе: 4-5 кластарҙа уҡытыу программаһына дини мәҙәниәттәр һәм донъяуи этика нигеҙҙәре инә, уға ислам мәҙәниәте лә керә (6 фәндән ата-әсәләр үҙҙәре һайлап ала). Ислам мәҙәниәте фәне диндең төп нигеҙҙәрен бирә.\nӘйҙәгеҙ бергәләп йәмғиәтебеҙҙе, тормошобоҙҙо Аллаһ ярҙамы менән, Уға рәхмәттәр уҡып, буйһоноп һәм ялбарып, тейешле бейеклектәргә күтәрәйек. Ә башланғыс – дини ғилемдә.\nБашҡортостан мөслимәләр ойошмаһының район бүлексәһе етәксеһе.\n2018 йылда мосолман байрамдары\n1 май – Бәрәәт кисәһе. Шәғбан айының 15-се көнөнә тура килә. Изге кисә 14-се шәғбанда ҡояш байығас та башлана. Риүәйәттәргә ҡарағанда, кешеләрҙең бер йыллыҡ яҙмышы, бәхете, тормошондағы уңышы, рәхәт, етеш йәшәүе ошо кистә билдәләнә.\n17 май – Рамаҙан айы башлана. Рамаҙан айының тәүге көнөнән үк мосолмандар ураҙа тота башлай. Был уларға тәндәрен һәм йәндәрен таҙарындырырға ярҙам итә.\n9 июнь – Ҡәҙер кисе. Рамаҙан айының 26-сы көнөндә байрам ителә. Мөхәммәт пәйғәмбәргә Ҡөрьән аяттары Аллаһынан ошо кистә иңдерелә башлаған тип аңлатыла. Уның изгелеге шунан килә. Был кистә изге ғәмәлдәрҙең сауабы башҡа кистәргә ҡарағанда артыҡ була. Шуға күрә мосолмандар был төндө йоҡламай үткәрәләр. Мәсеттәрҙә намаҙ уҡыу, доға ҡылыу, Ҡөрьән уҡыу ойошторола.\n15 июнь – Ураҙа байрамы. Ғәрәпсә Ғәйдел фытыр көнө тип йөрөтөлә. Рамаҙан ураҙаһы тамам булғандан һуң өс көн байрам ителә. Байрамдың башы Шәүүәл айының беренсе көнөнә тура килә. Был көндә мосолмандар мәсеттәргә йыйылып ғәйет намаҙы башҡара. Аллаһы Тәғәләнән гонаһтарын ярлыҡауҙы һорап теләктәр теләйҙәр.\n21 август – Ғәрәфә көнө. Ҡорбан ғәйетенән алдағы көн. Мосолмандар өсөн был изге һәм мөбәрәк көн иҫәпләнә. Был көндө, йәғни Зөлхизә айының 9-сы көнөндә улар Мәккәгә Ғәрәфәт тауы итәгенә күмәкләшеп намаҙ уҡырға йөрөй торған булғандар.\n22 август – Ҡорбан ғәйете. Ҡорбан ғәйете Зөлхизә айының 10-сы көнөнә тура килә. Ул ураҙа байрамынан һуң 70 көн үткәс билдәләнә һәм өс көн дауам итә. Мосолмандар был көндө махсус намаҙ уҡырға һәм күңелдәрен Аллаһыға йүнәлтергә тейештәр.\n11 сентябрь – Һижри иҫәбе буйынса Яңы йыл.\n20 сентябрь – Ғәшүрә көнө.\n7 ноябрь – Мөхәммәт пәйғәмбәр үлгән көн.\n20 ноябрь – Мөхәммәт пәйғәмбәр тыуған көн.


Әгәр Яңы йыл алдынан поезда юлға сығырға йыйынһағыҙ - билет\nхаҡтарына иғтибар итегеҙ. "Рәсәй тимер юлдары" асыҡ акционерҙар йәмғиәте декабрҙә купелы һәм СВ вагондарҙа юл хаҡының иң ҡиммәтле ваҡыты 29 - 30 декабргә тура киләсәк, ти п белдерә. Нәҡ ошо ваҡытта рәсәйлеләрҙең күпселеге туғандары на йәки дуҫ - белештәренә ҡунаҡҡа барыуҙы хуп күрә икән. Тим ер юлсыларҙың статистикаһы буйынса, был көндәрҙә сәйәхәтселә р һаны йәй көндәренә ҡарағанда ла күберәк иҫәпләнә.\nЯңы йыл алды көндәрендә пассажирҙар ағымын тигеҙләп бүлеү\nһәм юл йөрөүҙең пик ваҡытын алғараҡ күсереү өсөн тариф графигына үҙгәрештәр индерелгән. Декабрь айының башҡа көндәрендә юл йөрөүе байтаҡҡа арзаныраҡҡа төшәсәк. 22 - 24 декабрҙә юл хаҡы 29 - 30 декабрь менән сағыштырғанда 35 процентҡа, 25 - 28 декабрҙә - 22 процентҡа арзаныраҡ була. Йола буйынса яңы йыл тарифы ла һаҡлана - йылдың һуңғы көнөндә хаҡтарҙың ҡапыл түбәнәйеүе күҙәтеләсәк. 31 декабрҙә билеттарға хаҡтың 71 процентҡа төшөүе көтөлә. Мәҫәлән, 31 декабрҙә Өфө - Мәскәү маршруты буйынса йөрөүсе "Башҡортостан" фирма поезының купелы вагонына билет 1200 һум, 30 декабрҙә - 4100 һум торасаҡ. Ә СВ вагонында, ярашлы рәүештә, 2350 һәм 8150 һум. Әммә тариф үҙгәрештәренең плацкарт вагондарға ҡағылмауын онотмағыҙ.\nЯңы йыл байрамдарының яҡынлашыуына һәм пассажирҙар һанының артыуына бәйле, Куйбышев тимер юлы 453 - 454 - се һанлы Өфө - Мәскәү маршруты буйынса өҫтәмә поезд ебәрәсәк. У л Өфөнән 2007 йылдың һигеҙенсе ғинуарында ете сәғәт 20 минутта, ә Мәскәүҙән - унынсы ғинуарҙа бер сәғәт 30 минутта ( Мәскәү ваҡыты буйынса) сығасаҡ. Поезд составына бер СВ вагон, 11 купе һәм дүрт плацкарт вагон инә. Плацкарт вагонға билет хаҡы - 770 һум, купеға - 2570, СВ - 5050 һум.\nАлда уҡыусыларҙың каникулдары көтә. Быға бәйле Куйбышев тимер юлының Башҡортостан бүлексәһе биш йәшкә тиклемге баланың өлкән кеше менән бер урында бушлай бара алыуы хаҡында хәбәр итә. Балаға урыны күрһәтелмәгән билет бирелергә тейеш. Әгәр бер өлкән кеше менән биш йәшкәсә\nике бала юлға сыға икән, кәм тигәндә уларҙың береһенә льготалы билет һатып алырға тура киләсәк. Ун йәшкәсә балалар\nөсөн билет хаҡына ташлама 50 процент тәшкил итә. 15 октябрҙән алып 15 майға тиклем урта мәктәп уҡыусылары шулай уҡ ярты хаҡҡа сәйәхәт итергә хоҡуҡлы. Поезға ултырғанда ҡулд а мәктәптән алынған белешмә булыуы мотлаҡ. Электричкала биш йәшкәсә балалар бушлай йөрөй, ете йәшкә тиклем - билеттың ярты хаҡы түләнә.\nЯңы йыл байрамдары һәм уҡыусыларҙың каникулдары осоронда К бшЖД 8500 тирәһе баланы сәйәхәткә алып барырға планлаштыра. 167 иң яҡшы пассажирҙар вагоны балаларҙы ташыу өсөн формалаштырылған. Меңгә яҡын бала Өфөнән Мәскәүгә һәм Санкт - Петербургҡа юлға сығасаҡ. Балалар төркөмдәрен медицина хеҙмәткәре оҙатып бара. Балаларҙың вагон - ресторандарҙа туҡланыуы махсус меню буйынса ойошторола.\nБалалар төркөмдәрен ташыу ваҡытында ташламалар ҡарала. Төркөмдәге балалар һаны һәм сәфәрҙең алыҫлығына бәйле улар 1 0 - 30 процент тәшкил итә.


Башҡортостан Башлығы граждандарҙы ҡабул итте - Bash.News\nБашҡортостан Башлығы граждандарҙы ҡабул итте https://bash.news/news/110756_bashortostan_bashlyy_grazhdandary_abul_itte\nРеспублика етәксеһенә беренсе булып Фәсәхәт менән Хәниф Фәхретдиновтар мөрәжәғәт итте. Пенсионер ҡатындың тормош иптәше беренсе төркөм инвалиды. Ул коляскала йөрөргә мәжбүр. Әммә оло йәштәге ҡатынға ирен көн һайын урамда этеп алып йөрөү бик ауыр бирелә. Шуға ла улар Башҡортостан башлығынан электр приводлы кресло һатып алыуҙа ярҙам һораны.\nАртабан Радий Хәбировҡа аренда каникулы һорап кикбоксинг буйынса өс тапҡыр донъя чемпионы Кирилл Москвин мөрәжәғәт итте. Спортсы баш ҡаланың Октябрь районында ҡуртымға алынған бинаны спорт залы итеп үҙгәрткән. Барлығы 400 мең һум аҡсаһын һалған.\nХәҙер бында балалар шөғөлләнә. Йәйге каникул мәлендә уҡыусылар ял итергә киткәндән һуң тренерҙың 80 мең һумлыҡ бурысы йыйылған. Күп балалы һәм аҙ тәьмин ителгән ғаиләләрҙә тәрбиәләнеүселәрҙең күбеһе күнекмәләр өсөн ташламалы хаҡ түләй. Шуға ла спортсының бурысты ҡапларға хәленән килмәй. Башҡортостан башлығы мәсьәләне хәл итеү генә түгел, ә яҡын көндәрҙә спорт залына инеп сығасағын да белдерҙе.


Республикала йәшәүселәргә 5,8 миллиард һумлыҡ милек һалымы иҫәпләнде\n10 Ноябрь , 15:03\nУларҙың дөйөм суммаһы 4 процентҡа артҡан. Граждандарға 2,1 миллион белдереү ҡағыҙы ебәрелгән. Һалым 1 декабргә тиклем түләнергә тейеш.\nФото:Федераль һалым хеҙмәтенең Башҡортостан буйынса идаралығы\nФедераль һалым хеҙмәтенең Башҡортостан буйынса идаралығы мәғлүмәте буйынса, иҫәпләнгән һалымдың күпселек өлөшө транспортҡа тура килә — 3,1 миллиард һум. Мөлкәткә — 1,8 миллиард, ергә 0,9 миллиард һум күләмендә һалым инер тип көтөлә.\nТранспорт һалымының иң ҙур суммаһы — 284 мең һумға яҡын, ул Mercedes-Benz AMG S автомобиле хужаһына иҫәпләнгән. Физик шәхестәрҙең мөлкәтенә һалымдың иң ҙур суммаһы 5,6 миллион һумдан ашыу тәшкил иткән, уны административ бина хужаһы түләргә бурыслы.


«Киске Өфө» гәзитенең сайты - №14, 2 - 8 апрель, 2016 - Информационные страницы\n№14, 2 - 8 апрель, 2016\nТӘБИҒӘТЕ МЕНӘН -\nБөгөн спортта ҙур уңышҡа өлгәшкән тағы бер донъя чемпионы менән таныштырабыҙ. Ул үҙе Стәрлетамаҡта тыуған, 18 йәшендә Өфөгә күскән. Әле өсөнсө йыл Екатеринбург ҡалаһында тренер - үҙенең спорт клубын етәкләй. Атаһы - Миәкә, ә әсәһе Белорет районынан. Геройыбыҙ бала сағында бөтөн тиҫтерҙәре ише космонавт, кәмендә осоусы булырға хыялланған. Мәктәптә белем дә эстәгән, спорт менән дә ҡыҙыҡһынған, малайҙар араһында була торған йоҙроҡло алыштарҙа ла ҡатнашып өлгөргән. Әле уның һәр көнө күнекмәләр залында үтә. "Минең өсөн спорт - ул һөнәр генә түгел, йәшәү рәүеше лә", - ти ҡунағыбыҙ - һуғыш самбоһы буйынса ике тапҡыр донъя чемпионы, ҡатнаш алыш төрҙәре сәнғәте буйынса (ММА) халыҡ-ара турнирҙар еңеүсеһе Венер ҒӘЛИЕВ. Ул тиҙҙән Өфө-Аренала Әрмәнстан спортсыһы Давид Хачатрян менән "FIGHT NIGHT GLOBAL 45" ҡатнаш алыш төрҙәре буйынса халыҡ-ара турнирҙа чемпионлыҡ билбауы өсөн көрәшәсәк. Әйткәндәй, был ярышта Венер Ғәлиевтың уҡыусыһы, йәш спортсы, Шишмә районы егете Руслан Яманбаев та Әхмәт Балкизов менән алышасаҡ.\nЯҘ ЯҘЛЫҒЫН ИТЕР - ҠАР ТАУҘАРЫН ИРЕТЕР\nАпрель, йәғни алағарайҙа, аҡ һыйыр тороп китер, ҡара һыйыр ятып ҡалыр. Аҡман-тоҡман быйыл холҡон күрһәтеп алған ҡайһы бер райондарҙа, бигерәк тә Хәйбулла, Баймаҡ яҡтарында, аҡ һыйыр бер аҙ тотҡарланыр, моғайын.\nСИТ ТЕЛДӘРҘЕ ТУҒАН ТЕЛ АША ӨЙРӘНЕҮ ОТОШЛО\nӨфөнөң Һупайлы биҫтәһендәге 136-сы башҡорт лицейы 1994 йылда билдәле йәмәғәт эшмәкәре, педагог-мәғрифәтсе Мөхәмәтғәли Исҡужин тырышлығы менән асыла. Шуға күрә 2008 йылдан белем усағы уның исемен йөрөтә башлай.\nДӨРӨҪ ЯҠТЫРТЫУ ӨСӨН ДИНДЕ БЕЛЕҮ КӘРӘК БИТ\nШул арҡала Исламға ҡарата кире мөнәсәбәт тыуҙырыла. Быларҙың барыһы ла Ислам тәғлимәтенең ысын асылын аңламауҙан. Ә быны аңлатыу өсөн беҙҙең дин әһелдәре халыҡ менән осрашырға, аңлатырға, әүҙемерәк эшләргә тейеш.\nНИ ӨСӨН "ӨФӨ" ТИП АТАЛА? АТАМАНЫҢ КИЛЕП СЫҒЫШЫНА ТАҒЫ БЕР АҢЛАТМА\nТимәк, венгр һүҙе өвез башҡортса урап, әйләндереп алынған тигәнде аңлата. Өфө ҡалаһының картаһына күҙ һалһаҡ, Өфөнөң өс яҡтан Ағиҙел һәм Ҡариҙел (Уфа) менән уратып алынғанын күрербеҙ.\nИҢЕБЕҘГӘ ҺАЛЫНҒАН БУРЫСТАРЫБЫҘ КҮП, ӘММӘ МИЛЛӘТ ӘСӘҺЕ БУЛЫУ - ИҢ МӨҺИМЕ\nБесәнгә йыйынып, атын егә башлаһа, мин ҡыуанам, сөнки Шүлкә урманына тиклем 15 саҡрым, атай барып еткәнсе, ҡайтҡансы йырлай. Беҙҙе йыр арбаһында ғына йөрөттө ул шулай.\nЯмғырға тәьҫир итә алырлыҡ көсө булған эре таштар иһә Башҡортостанда әҙ түгел. 1930 йылда, тыуған яҡты өйрәнеүсе М.Ф. Чурко Белорет районының Йөйәк ауылы эргәһендә мөғжизәле таш булыуы хаҡында яҙып ҡалдырған.\nОЛОЛАР ҺҮҘЕ - АҠЫЛДЫҢ ҮҘЕ\nКешегә бары тик үҙебеҙҙе ғәйепле тойорға мәжбүр итергә генә кәрәк. Шундай кешеләр бар: уларҙа ни тиклем көслөрәк ғәйеп тойғоһо тыуҙырһаң, улар менән үҙең теләгәнсә идара итергә мөмкин.\nМин сәхнәнән кешене көлдөрһәм дә, көндәлек тормошта үтә етди кеше. "Кәтүк" - Әхәт ағай Уразмәтов та бик етди кеше була торғайны. Ә бына "Бағанай" - Фәрит Шәйхетдинов тормошта ла бик шаян ине.


Героинға алмашҡа дезоморфин килә // Йәмғиәт | новости башинформ.рф\nГероинға алмашҡа дезоморфин килә\n11:09, 3 августа 2010 Йәмғиәт\nДәүләттең наркотиктар менән көрәше һөҙөмтәһен бирә: героин наркоманияһы үҫеше тотҡарлана. Әммә дарыухана менән бәйле наркомания үҫеше башланды, тип билдәләй БР наркоконтроле хеҙмәткәрҙәре.\nМәҫәлән, 2005 йылда дезоморфин ҡулланыуҙың 25 осрағы теркәлгән. Киләһе йылда иһә — 31, артабан һандар үҫә генә бара: 2007 — 282, 2008 — 468, 2009 — 997, 2010 йылдың беренсе ярты йыллығында — 656. Дезоморфин ҡулланыусы 2400 кеше асыҡланған, шуларҙың ни бары 25-е генә наркологта иҫәптә тора.\nТенденция үтә хәүефле, тип иҫәпләй наркоконтроль хеҙмәткәрҙәре: дезоморфин героинға ҡарағанда 15 тапҡырға ағыулыраҡ. Уның тәьҫире шул тиклем көслө, кеше хатта тере килеш серей башлай. Аптека наркоманының ғүмер оҙайлығы дүрт йылдан ашмай. Башҡа мәғлүмәттәр ҙә билдәле – 1,5 йыл самаһы.\nДезоморфиндың популярлығы хаҡы менән аңлатыла: 1000—1500 һумлыҡ героин дозаһы алдында уның бер дозаһы 100—150 һум ғына тора. (һәм был составында кодеин булған препараттарҙың 10 тапҡырға артыуына ҡарамаҫтан). Бынан тыш, ғәмәлдәге ҡануниәт буйынса наркотик доза уларҙа шул тиклем түбән, шуның арҡала наркоман административ штраф менән ҡотола.\n— Был проблемаға тәьҫир итеү көсө булһын өсөн беҙ закон сығарыусыларға дезоморфин ингредиенттарын рецепт ярҙамында алыуға норматив акт индереү тәҡдиме менән сыҡтыҡ, — тип белдерҙе Рәсәй Федерацияһының Наркотиктар әйләнешен контроллек итеү федераль хеҙмәтенең БР буйынса идаралығы етәксеһе Валерий Кокин. —Көҙгө сессияла депутаттар был мәсьәләне хәл итер, тип ышанабыҙ.


30 декабрь — Башҡорт Википедияһы\n30 декабрь — григориан стиле буйынса йылдың 364-се көнө (кәбисә йылында 365-се). Йыл тамамланыуға 1 көн ҡала.\n30 декабрь Викимилектә\nАҠШ: Аш содаһы көнө.\nМадагаскар: Республика көнө.\nСССР: Совет Социалистик Республикалар Союзы — СССР ойошторолған көн.\n1922: СССР ойошторола.\n1927: СССР-ҙа донъяла беренсе булып синтетик каучук эшләнә.\n1927: Токиола Япониялағы тәүге метроның беренсе линияһы асыла.\n1941: Дәүләкән ҡалаһында аяҡ кейеме фабрикаһы эш башлай.\n1956: Өфөләге 2-се тимер-бетон заводы файҙаланыуға тапшырыла.\n1980: Хәҙерге Рәсәй Фәндәр академияһы Өфө федераль тикшеренеүҙәр үҙәгенең Археология һәм этнография музейы асыла.\nХанов Сыңғыҙ Һаҙый улы (1915—1941), Бөйөк Ватан һуғышында һәләк булған башҡорт яҙыусыһы, тәржемәсе. 1937—1940 йылдарҙа Башҡортостан дәүләт нәшриәтенең сектор мөдире. СССР Яҙыусылар союзы ағзаһы.\nҺаҙыева Салиха Йосопйән ҡыҙы (1925), хеҙмәт ветераны, китапханасы. 1944 йылдан Йомағужа район социаль тәьминәт бүлеге мөдире, 1946 йылдан ВЛКСМ-дың Йомағужа райкомы секретары, бүлек мөдире. 1952—1984 йылдарҙа Мәсетле район китапханаһы директоры, 1978 йылдан — үҙәкләштерелгән китапхана системаһы директоры. Башҡорт АССР-ының атҡаҙанған мәҙәниәт хеҙмәткәре (1981). Сығышы менән Мәсетле районының Дыуан-Мәсетле ауылынан.\nДеткин Павел Иванович (1886—08.1943), революция хәрәкәте эшмәкәре, Граждандар һуғышында ҡатнашыусы. 1918—1922 йылдарҙа Ҡыҙыл Армияла. 1920 йылдың февраленән АСБР-ҙың Эске һаҡ ғәскәрҙәре резервы начальнигы, командующий ярҙамсыһы, октябрь—декабрҙә Өфө губернаһы ғәскәрҙәре командующийы һәм Өфө гарнизоны начальнигы. 1922—1922 йылдарҙа ВЧК-ла хеҙмәттә, артабан — хужалыҡ эшендә.\nӘбдиев Сәлимйән Билал улы (1916—16.12.2011), Бөйөк Ватан һуғышында ҡатнашыусы. 112-се Башҡорт һәм 16-сы гвардия Чернигов кавалерия дивизияһы яугиры, рядовой. 2-се дәрәжә Ватан һуғышы ордены кавалеры.\nҒәлиәхмәтов Әхмәтзыя Ғәлиәхмәт улы (1921—30.10.2009), Бөйөк Ватан һуғышында ҡатнашыусы. 112-се Башҡорт кавалерия дивизияһы яугиры, ҡыҙылармеец; 16-сы гвардия Чернигов кавалерия дивизияһы яугиры, кесе лейтенант. 2-се дәрәжә Ватан һуғышы һәм Ҡыҙыл Йондоҙ ордендары кавалеры.\nПавлов Михаил Леонардович (1956), ғалим-химик-технолог. 1992 йылдан Ишембай махсуслаштырылған катализаторҙар химия заводы директорының фән, сифат һәм маркетинг буйынса урынбаҫары. 1999 йылдан «Газпром Нефтехим Салауат» йәмғиәтенең яуаплы хеҙмәткәре, шул иҫәптән 2008 йылдан — фәнни техник үҙәк директоры урынбаҫары, 2010 йылдан — «Салауатнефтеоргсинтез фәнни техник үҙәге» йәмғиәтенең бүлек етәксеһе. Химия фәндәре докторы (2003), профессор (2010). Сығышы менән Грозный ҡалаһынан.\nШамаева Ираида Дмитриевна (1956), педагогик хеҙмәт ветераны. 1979 йылдан Өфө ҡалаһындағы 50-се урта мәктәптең, 1995—2015 йылдарҙа 42-се лицейҙың математика уҡытыусыһы. Рәсәй Федерацияһының һәм Башҡортостан Республикаһының (1996) атҡаҙанған уҡытыусыһы. Сығышы менән Өфө ҡалаһынан.\nБураҡаев Диҡҡәт Насретдин улы (1932—1981), ғалим-геолог, геология-минералогия фәндәре кандидаты, журналист, балалар яҙыусыһы. Башҡорт АССР-ының атҡаҙанған мәҙәниәт хеҙмәткәре.\nГусев Владимир Георгиевич (1942), ғалим-инженер-электромеханик, юғары мәктәп уҡытыусыһы. Техник фәндәр докторы (1987), профессор (1988). Рәсәй Федерацияһының (2002) һәм Башҡортостан Республикаһының (1991) атҡаҙанған фән эшмәкәре. Башҡорт АССР-ының атҡаҙанған уйлап табыусыһы (1983). Сығышы менән Өфө ҡалаһынан.\nПеганов Николай Леонидович (1948—30.06.2006), рәссам, юғары мәктәп уҡытыусыһы, доцент (1997). 1980 йылдан СССР Рәссамдар союзы ағзаһы. Башҡортостан Республикаһының атҡаҙанған рәссамы (1997).\nНовокщенов Василий Сергеевич (1899—21.12.1975), инженер. 1943—1951 һәм 1955—1964 йылдарҙа Өфө нефть эшкәртеү заводының баш инженер урынбаҫары. Бөйөк Ватан һуғышында ҡатнашыусы. Сталин премияһы лауреаты (1949). Хеҙмәт Ҡыҙыл Байраҡ ордены кавалеры (1944). Сығышы менән хәҙерге Волгоград ҡалаһынан.\nРәимов Риф Мөҡсин улы (1904—15.02.1953), ғалим-тарихсы, партия эшмәкәре. 1937—1941 һәм 1945—1953 йылдарҙа СССР Фәндәр Академияһының Тарих институты (Мәскәү) өлкән ғилми хеҙмәткәре, башҡорт халҡының тарихын өйрәнеүсе. 1942—1943 йылдарҙа К. А. Тимирязев исемендәге Башҡорт дәүләт педагогия институты доценты, 1943—1944 йылдарҙа ВКП (б)-ның Башҡортостан өлкә комитеты секретаре. Бөйөк Ватан һуғышында ҡатнашыусы. Тарих фәндәре докторы (1950).\nФәнил Әсәнов (1929—31.01.1995), яҙыусы, журналист, йәмәғәт эшмәкәре. 1970—1983 йылдарҙа СССР Тыныслыҡты яҡлау комитеты Башҡортостан республика бүлексәһенең яуаплы секретары. 1958 йылдан СССР-ҙың Журналистар, 1966 йылдан — Яҙыусылар союздары ағзаһы. РСФСР-ҙың (1980) һәм Башҡорт АССР-ының (1976) атҡаҙанған мәҙәниәт хеҙмәткәре.\n30 декабрҙә тыуғандар\n1673: Әхмәд III, Ғосман империяһының 23-сө солтаны.\n1865: Редьярд Киплинг, Англия яҙыусыһы, новеллалар оҫтаһы.\n1879: Рамана Махарши, Һиндостан дин әһеле, философ.\n1904: Дмитрий Кабалевский, СССР композиторы, дирижёр, педагог,\n1975: Тайгер Вудс, АҠШ-тың гольф уйынсыһы.\n1984: Леброн Джеймс, АҠШ баскетболсыһы.\n1944: Ромен Роллан, Франция яҙыусыһы.\n1968: Кирилл Мерецков, Советтар Союзы Маршалы.\n2006: Сәддам Хөсәйен, 1979—2003 йылдарҙа Ираҡ президенты.\nhttps://ba.wikipedia.org/w/index.php?title=30_декабрь&oldid=1103541 ҡабул ителгән\nПоследний раз редактировалась 27 декабрь 2021 в 15:15\nБыл бит һуңғы тапҡыр 15:15 27 декабрь 2021 үҙгәртелгән.


Республиканан йәш шахматсылар бөтә Рәсәй турнирында иң яҡшылар булды // Спорт | новости башинформ.рф\n12:55, 18 октября 2018 Спорт\nФото: Рәсәй Шахмат федерацияһы сайты\nӨФӨ, 2018 йыл, 18 октябрь. /«Башинформ» мәғлүмәт агентлығы, Әлим Фәйезов/.\nҺамар өлкәһендә ауыл ерендә йәшәүсе уҡыусылар араһында шахмат буйынса XVI Бөтә Рәсәй ярыштары тамамланды. Командалар араһында көрәш иң һуңғы турнирға тиклем көсөргәнешле барҙы.\n26 мәрәй йыйып, Илдар Байбурин етәкселегендә Шишмә районы командаһы иң яҡшыһы булды. Ярты мәрәйгә ҡалышып, Силәбе өлкәһенең Ҡоншаҡ районы шахматсылары – икенсе. Активта 25 мәрәй менән өсөнсөлә Татарстан Республикаһының Сарман районы командаһы.\nШәхси беренселектә Башҡортостандан Камилла Байбурина ҡыҙҙар араһында чемпион булды. Икенсе урын – ете мәрәй менән Ростов өлкәһенән Екатерина Поляковала. Тула өлкәһенән Анна Уржумцева өсөнсө урын алды, уның 6,5 мәрәй.\nЕгеттәр араһында, һигеҙ мәрәй йыйып, Татарстан Республикаһынан Эмир Филатов иң көслөһө булды. Унан ярты мәрәйгә ҡалышып, икенсе урынды Алтай крайынан Анатолий Горовой алды. Өсөнсөлә ете мәрәй менән Ҡарасәй-Черкес Республикаһынан Рәхим Карасов.\nЕңеүселәр һәм призерҙар кубоктар, миҙалдар, дипломдар һәм иҫтәлекле бүләктәр менән наградланды. Дөйөм зачеттан тыш, ҡатнашыусылар төрлө йәш номинацияларында бүләкләнде, тип хәбәр итте Башҡортостан Шахмат федерацияһы директоры Әмир Даукаев.


«Туған тел» татар йырҙарын башҡарыусылар конкурсында Рәдиф Зарипов Гран-при яуланы // Мәҙәниәт | новости башинформ.рф\n«Туған тел» татар йырҙарын башҡарыусылар конкурсында Рәдиф Зарипов Гран-при яуланы\n18:06, 29 октября 2013 Мәҙәниәт\nДүртөйлө ҡалаһында «Туған тел» татар йырҙарын йәш башҡарыусылар республика конкурсы уҙҙы, тип хәбәр итә «Ҡыҙыл таң» гәзите. Унда Башҡортостандан, Татарстандан, Ырымбур, Омск өлкәләренән, Пермь крайынан 55 солист ҡатнашты. Финал гала-концертында конкурс дипломанттары һәм номинацияларҙа еңеүселәр сығыш яһаны. Конкурс дипломанттары: Шишмәнән Әлиә Ҡарасурина, Миәкәнән Антонина Клименко, Дүртөйлөнән Лилиана Ирназарова, Өфөнән Лиана Фәттәхова, Иглиндән Фәһимә Тоҡомбәтова , Туймазынан Ләйсән Хәсәншинаның сығыштарын тамашасылар йылы ҡабул итте. Ә конкурс Гран-прийын жюри ағзалары бер тауыштан Өфө дәүләт сәнғәт академияһы студенты Рәдиф Зариповҡа бирҙе.\nБелешмә өсөн. «Туған тел» татар йырҙарын йәш башҡарыусылар республика конкурсы ике йылға бер тапҡыр уҙғарыла. Уны 1995 йылда талантлы үҙешмәкәр композитор, Бөтә донъя татарҙар Конгресының Башҡортостандағы бүлексәһе ағзаһы Алик Лоҡманов ойоштора. Республиканың төрлө район һәм ҡалаларында үткәрелә. Ике йыл элек конкурсты сираттағы үткәреү урыны итеп Дүртөйлө ҡалаһы һайлана.\nТеги: татар йырҙары конкурсы,«туған тел»


«Ағиҙел» журналының быйылғы 1-се һанында: «Зәки Вәлиди исемендәге Милли китапхананың һирәк һәм ҡулъяҙма әҫәрҙәр бүлеге хеҙмәткәрҙәре билдәле башҡорт яҙыусыһы һәм йәмәғәт эшмәкәре, репрессияға эләгеп, 1939 йылда атылған Хәбибулла Fәбитовтың «Ынйыҡай менән Юлдыҡай» пьесаһын ғәрәп графикаһынан бөгөнгө башҡорт теленә күсерҙе»,—тигән белдереүгә оҡшаш бәләкәй генә мәғлүмәтте уҡығас, ҡыуанысымдың сиге булманы. Ни өсөн тиһегеҙме? Сөнки был тарихи пьесаның беҙҙең ғаилә яҙмышына саҡ ҡына булһа ла ҡағылышы бар.\nӘсәйем Ынйы исемле ине. Ҡартатайым Саҙрый Әбделхәир улы Хәкимовтан (ул үткән быуаттың 30-сы йылдарында Хәйбулла районы, һуңыраҡ, яңы район төҙөлгәс, Матрай районы гәзиттәрен ойоштороусыларҙың береһе булған), үҙе тере саҡта, уңайына тура килтереп:\n—Ҡартатай, Ынйы—бик һирәк исем. Ни өсөн әсәйемә шул исемде ҡуштығыҙ?—тип һорағайным.\n—Йәш саҡта ни… 20-30-сы йылдарҙа «Ынйыҡай менән Юлдыҡай» исемле тарихи пьеса киң танылыу яуланы. 1928 йылдың майында беҙҙең йәш ғаиләлә ҡыҙ бала, бер туған ағайым Fәрифулланың ғаиләһендә бер малай донъяға килде. Ҡыуаныштан ағайым улына Юлдыҡай, мин ҡыҙыма Ынйыҡай тип ҡушырға һөйләштек. Шул ғына,—тигәйне.\nӘсәйем уҡытыусы булды. Рафиҡ (хәҙер Хәйбуллаға ҡарай), Ҡашҡар, Мәҡсүт ауылдарында балаларға белем биргән. Ун ике балаға ғүмер бүләк итте. Юлдыҡай ағай Хәйбулла районында милицияла эшләне. Ҡыҙғанысҡа ҡаршы, улар икеһе лә яҡты донъя менән бигерәк иртә хушлашты.\nӘсәйемдең исеменә лә бәйле булғас, мин был пьесаны бер ҡасан да онотманым. Их, табып уҡырға ине, тип хыялланған саҡтар ҙа булды. Баҡтиһәң, ул хәҙерге телгә тәржемә ителмәгән дә булған икән. Ҡыҙғаныс, әлбиттә.\nВаҡытында сәхнә түренән төшмәгән был пьесаның авторы тураһында «Башҡортостан» энциклопедияһында бына нәмәләр яҙылған: «Fәбитов Хәбибулла Fәбделҡаһир улы 1886 йылдың майында Ырымбур губернаһы Орск өйәҙенең, хәҙерге Баймаҡ районының Әбделкәрим ауылында тыуған, башҡорт шағиры һәм драматургы. 1909 йылда «Fәлиә» мәҙрәсәһенә уҡырға инә, иҫкергән программа буйынса уҡытыуға ҡаршы шәкерттәр сыуалышында ҡатнашҡаны өсөн өс йылдан һуң мәҙрәсәнән ҡыуыла. 1912-1917 йылдарҙа Верхотор һәм Иркутск ҡалалары мәҙрәсәләре уҡытыусыһы. 1917 йылда, Февраль революцияһынан һуң, Ырымбурға килә, башҡорттарҙың милли хәрәкәтендә ҡатнаша. 1919 йылдың февраленән алып Башҡортостанды өйрәнеү йәмғиәтендә, Академия үҙәге эргәһендәге Яңы башҡорт алфавиты комитетында, башҡорт журналдары редакцияларында эшләй. 30-сы йылдарҙа Башҡорт дәүләт драма театры сәхнәһенән төшмәгән «Ынйыҡай менән Юлдыҡай» тарихи пьесаһы киң танылыу таба. Фольклор йыйыусы һәм балалар яҙыусыһы булараҡ та билдәле була».\nТимәк, шағир һәм драматург Fәбитов Хәбибулла Fәбделҡаһир улының тыуыуына быйыл май айында 130 йыл тула. Ҡыҙғанысҡа ҡаршы, уның исеме Башҡортостан яҙыусылар берлеге төҙөгән «2016 йылдағы юбилейҙар һәм хәтер көндәре» исемлегенә индерелмәгән. Шулай ҙа Баймаҡ районы етәкселәре һәм мәҙәниәт хеҙмәткәрҙәре уны онотмаҫ тип өмөт итәм. Бәлки үткән быуат башында бөтә Башҡортостанды шаулатып хаҡһыҙ онотолған «Ынйыҡай менән Юлдыҡай» ҙа яңы һулыш алып китер әле. Ниңә, Мирхәйҙәр Фәйзиҙең «Fәлиәбаныу»ы һаман да йәшәй ҙә баһа!


Белем көнөндә Өфө дәүләт авиация техник университетында 1800 студент билеты тапшырыласаҡ // Йәмғиәт | новости башинформ.рф\nБелем көнөндә Өфө дәүләт авиация техник университетында 1800 студент билеты тапшырыласаҡ\n17:34, 29 августа 2014 Йәмғиәт\nБыйыл Өфө дәүләт авиация техник университеты бюджет нигеҙендә көндөҙгә бүлеккә 1800 студентты ҡабул иткән. Магистратураға 357 кеше алған. Имтихандарһыҙ инеү урындарына 432 студент алынған. Беренсе курс студенттарының 60 процентын егеттәр тәшкил итә. Беренсе курстар араһында ҡаланыҡылар 70 процент, уларҙың 35 проценты – өфөләр.\nЮғары уҡыу йортона, Башҡортостан халҡынан тыш, Алтай крайы, Ханты-Манси автономиялы округы, Красноярск, Силәбе, Ырымбур абитуриенттары ингән. Академик бакалавриатҡа конкурс 4,7 процент тәшкил иткән, ғәмәли бакалавриат – 2,9 процент, специалитет – 6,6 процент. Бөтәһе 7059 ғариза ҡабул ителгән.\nТеги: мәғариф,белем көнө,өфө дәүләт авиация техник университеты,өфө


Сайтында Танышырға Чжэцзян, Ауыр мөнәсәбәт, Булһын, азат - Бөтә донъя видео чат! Бөтә ил, сит ил, бөтә донъя.\nСайтында Танышырға Чжэцзян, Ауыр мөнәсәбәт, Булһын, азат\nИр-ат менән осрашҡанда, ҡатын-Ҡыҙҙар һәм балаларИнтернет аша башҡа тармаҡтарҙа күптән Инде уның күп кенә хеҙмәттәре бар. Ҡарашы менән танышты, шулай уҡ Интернет көслө ғаилә бар.\nДекрет кимәлдә артыҡ булған 58 Айырылышыу, никахты араһында ла.\nСовместимость партнер был мөһим роль уйнай. Чжэцзян танышыу сайты табып бирҙе, Унда правда Да, үҙ үҫешенең Иң уңайлы һәм мөнәсәбәттәр арта. Совместимость өсөн уны сайттарға бушлай Ашатыу һәр кеше был баһа. Әгәр сездә бар мәсьәләләр тураһында Ҡайҙа һәм нисек интернетҡа ҡулланып, Һеҙ беҙҙең менән элемтәгә керә Аласыз сайтында. Әгәр һеҙ тип әйтермен,-тип, Тәбиғи, выполнимый, шулай уҡ шәхси Тормошо һәм көнсөл кеше ашыу Булып тора сүкегәндәр. Әгәр булды сездә, ул унда Юҡ, сөнки монахы йәки монах Була, стресс һәм һеҙ янында була. Был-тормош сифатын яҡшыртыу өсөн кәрәк. Был ваҡытта барыһы ҡарары менән башланды. яңғыҙлыҡ проблемалары менән еңел эшкәртелә, Хәҙерге тормош шарттары ҡарағанда, әммә, Икенсе яҡтан, киреһенсә ҡатмарлы. Нисек һеҙ беләһеңме, хәҙер беҙгә Үҙенең олатаһы һәм өләсәһе уларҙың Ата-әсәләре менән ҡабул итеүгә Килгән көнө буйы телевизор экранында, Мониторҙа уйындар ойоштороу һәм үткәреү. Күбеһе, Һеҙ, Д. Шулай булһа, хәҙерге быуынға был Ябай һүҙҙәр түгел. Сөнки күп ҡатлы йорт кварталдағы Йәки тыныс түгел. Уларҙың ҡайһы берҙәре арзан. Ҡағиҙә булараҡ, бындай хәл булмаҫ Ине клубҡа. Бында кемде ҙә булһа, кем Компаниялар бер ҡасан да беҙҙең Менән ҡыҙыҡһына. Ҙур компаниялар хәрәкәте, тауыш һәм Алмам да. Әммә интернет-эйе. Ҡеүәтле, бик йыш һәм күберәк Реалистик булмаған ҡағыла, бер нисә Бер нисә минутҡа ғына кәрәк, Чжэцзян танышыу өсөн сайтҡа сығарып. Бер нисә минуттан һеҙгә церебраль, Яңы ҡулланыусы, һеҙ буласак инде. Һеҙ бик күп һорауҙар менән Тәҙрә күрҙем. Был тел миңә ул егетте Һөйләмә, был хеҙмәттең табыш дөйөм Өлөшләтә тәьмин итеү өсөн шул, Кем миңә өйләнергә теләй етди Мөнәсәбәттәр булыуын теләйем, балалар һәм Башҡа күп нәмәләр бар. Күп тикшереү сайтында танышырға була Өсөн, кем өсөн булһа. Тирәсте тирәсте йәштә булыуына бурса Ярашлы, формаһы, интерфейс формаһы, сәс Төҫө, кәүҙә формаһы һәм башҡа параметрҙар. Әгәр ҙә һеҙ контакттан аныҡ Йүнәлештәре тураһында күберәк белергә теләп, Бәлки, һеҙҙе рәхим итеп, святитель Менән етәксе һ. Был хат бик оҙон булды, Сөнки ҡайһы бер кешеләр.\nШулай итеп, минең һуңғы осрашыу Тураһында сөнки мин белмәгән насар кешеләр.\nУл хат алышыу стадияһында кеше Алдында виртуаль осрашыу реаль ихтыяжы-Телефонына шылтыратығыҙ.\nШулай уҡ уңышлы хеҙмәте өсөн Күп кенә мошенниктар танышты сайтында Танышырға бреда эҙләп, Чжэцзян индерелгән. Бәлки, был дөрөҫ әйтә, тәүҙә Был иң яҡшы урын.\nБыл осраҡта был кәрәк тәжрибә Менән аралашыу. Әгәр йылмайыуың, һинең ҡаршыңда кем-Кем һинең өсөн бик мөһим. Һәм был түгел, сөнки барыһы Ла һеҙҙең өсөн булыуы мөмкин Түгел, һеҙҙең иң яҡшы дустар, Кем һине яҡлай. Был хәл йыш ҡына була.\nБергә тере юҡ. Ярай әле, тип, ваҡыт таба. Һәм был тәжрибә башҡа уның Бер-бер артлы түгел инең селпәрәмә. Барыһы да, һеҙ бер аҙҙан Белер, тип, үлеме лә эҙһеҙ үтмәй. Бынан тыш, бөтә хеҙмәттәр бушлай Танышырға тәҡдим ителде.\nҺәм бушлай Ч Мегакама Секс гейне Һәм ч.\nDating site. Finde noget.\nегет видео трансляции ҡыҙ менән таныштырыу инә танышты башҡа онлайн видео чат чатта теркәлергә рулетка башҡа 18 секс без танышты теркәлгән ҡатын-ҡыҙҙы яңғыҙ чатта теркәлергә булмаған рулетка заможняя ҡатын-ҡыҙ менән танышырға теләй видео иң яҡшы таныштыр


УРАҠ МӘЛЕ – ТЫНҒЫҺЫҘ ВАҠЫТ | Министерство сельского хозяйства Республики Башкортостан\n» УРАҠ МӘЛЕ – ТЫНҒЫҺЫҘ ВАҠЫТ\nУРАҠ МӘЛЕ – ТЫНҒЫҺЫҘ ВАҠЫТ\nИюль айында көндәрҙең эҫе тороуы борсаҡтың тиҙ һәм дәррәү өлгөрөүенә килтерҙе. “Әй” ауыл хужалығы производство кооперативында ураҡ эштәрен ошо ҡуҙаҡлы культураны яҫмаларға һалыуҙан башлағандар. Бөгөнгә игенселәр 140 гектарҙа борсаҡты, 60 гектарҙа ужым арышын сапҡан. 70 гектарҙа борсаҡ һуғып алынған.\nБыл хужалыҡта 300 гектарҙа өсөнсө репродукциялы Рокет сортлы борсаҡ үҫтерелә. “Беҙҙең бурыс – уңышты юғалтыуһыҙ йыйып алыу, бының өсөн ашығырға кәрәк. Урыуҙы һуңлатҡанда, ҡуҙаҡтарҙың ярыла башлауы һәм үҫтерелгән уңыштың юғалтылыуы мөмкин. Июлдәге аномаль эҫе арҡаһында борсаҡтың уңдырышлылығы юғары түгел. Быйыл бер ҡуҙаҡта уртаса алты борсаҡ бөртөгө иҫәпләнә. Уртаса уңдырышлылыҡ әлегә гектарынан 7,1 центнер,” – ти хужалыҡтың баш агрономы Ф. Ғәлләмов.\nБорсаҡты сабыуҙы КС-100 “Сулпан” комбайнында “МакДон” урғысы менән Славик Әхмәҙиев (һүрәттә) башҡара. Яҫмаларҙы йыйыу һәм һуҡтырыуҙа комбайнсылар Фәрит Мөхәмәтдинов (“Палессе” GS-812), Марс һәм Илфат Ҡәниповтар эшләй (“СК-5”).\nҠуҙаҡлы культураны урыу менән бер рәттән, игенселәр ужым арышын да саба. Уны 150 гектарҙан йыйып алаһы бар. “Әй” АПК-һында иген культуралары барлығы 1080 гектарҙа сәселгән, культуралар вегетацияһы осоронда көндәрҙең ҡоро тороуы арҡаһында айырым өлөшө зыян күргән. Зыян күләмен аграрийҙарға иҫәпләһе бар әле. Баҫыуҙан ырҙын табағына игенде “ГАЗ-35071” машиналарында водителдәр Ирек Кирәйев менән Шамил Йыһаншин ташый.\nТашылған иген “ЗАВ-20”-лә тәүге тапҡыр эшкәртелә. Агрегатты М. Вәлиев, И. Ҡәнипов һәм И. Ғирфановтар хеҙмәтләндерә. Келәт эштәрендә Зөлфиә Шәнгәрева менән Юлиә Ҡәнипова ярҙамлаша. “ГАЗ-53” автомобиле водителе Фларит Зиннәтуллин таҙартылған игенде бураларға ташый. Эштәргә склад мөдире Вадим Яҡупов етәкселек итә.\nЛ. Саҙретдинова фотоһы.


- Наркологияла тулыһынса һауығыу тигән төшөнсә юҡ. Таби птарҙың иң ҙур мөмкинселеге - ауырыуҙың ремиссия хәленә иреш еү. Ул ваҡытта инде ғәҙәттә ауырыу тураһында " һау тип әйтер гә була" тиелә. Әммә ремиссияның да төрлөһө була - бер - ик е йылдан илле йылға тиклем, йәғни ғүмер буйына һуҙылыуы мөмк ин, - тип һөйләй ҡала наркология диспансерының баш врачы Вад им Бәшәров, "Башинформ" мәғлүмәт агентлығында үткән матбуғат\nУның һүҙҙәре буйынса, наркология диспансеры - ҡала һаулыҡ\nһаҡлау системаһында үҙ эсенә амбулатория ( өлкәндәр, балала р һәм үҫмерҙәрҙе хеҙмәтләндереү буйынса), 260 койкалыҡ стаци онар, экспертиза, тиҙ ярҙам, рефлекс терапияһын алған ярайһы\nуҡ ҡеүәтле структура булып тора.\n- Үткән йыл Өфөлә реабилитация бүлеге, көндөҙгө бүлек, м едицина тикшереүе кабинеты асыуға ирештек: һуңғы арала спир тлы эсемлектәр ҡулланып иҫереүгә экспертизалар һаны норман ан өс тапҡыр ашып китте - биш - алты мең урынына 15 мең экс пертиза үткәрҙек. Тикшереүгә күп һанда үҫмер ҡыҙҙар килтерел еүе күҙәтелә.\nӨфөнө зоналарға бүлеп ҡараһаҡ, түбәндәге картина барлыҡҡа\nкиләсәк: Калинин һәм Октябрь райондары алкоголизм, наркоман ия һәм токсикомания йәһәтенән имен түгел, Дим, Киров, Октябр ь һәм Калинин райондарында токсикомандар һаны артыуы күҙәтел ә, Совет, Ленин һәм Калинин райондары шулай уҡ алкоголизм ме нән ауырыусылар һаны буйынса беренсе урында тора - был район дарҙа күрһәткестәр норманан өс тапҡыр артығыраҡ!\nӨфө хакимиәтенең һаулыҡ һаҡлау идаралығы начальнигы урынб аҫары Александр Полышев хәлде былай тип һүрәтләне:\n- Өфөлә 33 меңдән ашыу кеше наркология патологияларынан з ыян күрә. Уларҙың 80 проценты алкоголиктар, 10 - 12 проценты\n- наркоман, ҡалғандары - токсикологик матдәләр менән ағыула ныусылар. Ҡатын - ҡыҙҙар араһында алкоголизм киңәйә: әгәр кү птән түгел 10 эскесе иргә бер ҡатын - ҡыҙ тура килһә, бөгөн был нисбәт - бишкә бер. Бынан тыш Өфөлә үҫмерҙәр һәм йәштәр араһында токсикомания һәм алкоголизм менән ауырыусылар һаны күбәйә, 18 йәшкә лә етмәгән ҡыҙҙарҙың наркотик һәм токсик ма тдәләр ҡулланыу осраҡтары арта. Әлеге ваҡытта Өфөлә наркодис пансерҙа 3680 үҫмер иҫәптә тора. Әммә ете наркомандың береһ е генә ярҙам һорап мөрәжәғәт итеүен иҫәпкә алғанда, ысынбарл ыҡты күҙ алдына килтерер өсөн был һанды етегә ҡабатларға кәр әк.\nҮтә хәүефле хәл, шуға күрә медицина йәмғиәтенең быйылғы й ылды Наркомания, эскеселек һәм тәмәке тартыуҙы иҫкәртеү йылы\nтип иғлан ителеүен бик риза булып ҡаршы алыуына аптырарға я рамай.\n- Был указ - республикала дәүләт кимәлендә алкоголизмға ҡаршы сәйәсәткә йүнәлтелгән тәүге принципиаль аҙым, - тине Ө фө хакимиәтенең һаулыҡ һаҡлау идаралығы начальнигы урынбаҫар ы. - Бында дүрт блокты бүлеп күрһәтергә мөмкин: закондар сығ арыу йәһәтенән күрелгән саралар, наркотиктарҙың законһыҙ әйл әнешен асыҡлауға йүнәлтелгән сараларҙы әүҙемләштереү, дауала у учреждениеларының ролен көсәйтеү, санитар учреждениеларҙың\nАлександр Полышев һәм Вадим Бәшәров был йүнәлештә мәғариф\nһәм эске эштәр идаралығы менән бергә эшләргә вәғәҙә итте. Уларҙың уртаҡ эшмәкәрлеге һөҙөмтәһендә әле һаналып киткән па тологияларҙан зыян күреүселәр һаны ҡырҡа ... артасаҡ, тип б елдерҙе улар. Был наркоман һәм алкоголиктар һаны артыуын тү гел, ә уларҙың асыҡланыуын аңлата.\n"Башинформ" ҡунаҡтары журналистарҙың Башҡортостанда барлы ҡҡа килгән хәүефле хәл тураһында ғына түгел, ә нисек итеп ба лалар һәм яҡындарыңды был бәләнән һаҡларға тигән һорауҙарына\nла яуап бирҙе.\n- Йәш наркоман үҫеп килгән ғаиләләргә нимә эшләргә Ата -\nәсәләргә был бәләнән нисек ҡотолорға\n- Райондарҙың һәр береһендә наркология кабинеты бар, унда\nнарколог һәм психолог эшләй - улар ата - әсә өсөн тәүге кәң әшсе. Наркологтарҙың эшмәкәрлеге репрессив характерҙа тип уй ларға ярамай. Ярҙам күрһәткәндә граждандарҙың хоҡуғы гаранти ялана, балиғ булмағандарҙан тыш береһен дә мәжбүри рәүештә д ауалай алмайҙар. Ата - әсәләре йәки башҡа яҡындары килешеүе менән беҙ наркомания сирле 16 йәшкә тиклем үҫмерҙәрҙе ( алко голизм менән - 15 йәшкә тиклем) тикшереп мәжбүри дауалауға о ҙатыу хоҡуғына эйә. Ышаныс телефоны ( 321 - 952 ) иртәнге һ игеҙҙән 20 сәғәткә тиклем эшләй.\n- Үҙ балаларыңды нисек итеп наркотиктарҙан һаҡларға\n- Беренсе сиратта, үҙегеҙ өлгө булып торорға тейеш. Шулай\nуҡ ғаиләлә ышаныслы мөнәсәбәт булыуы мотлаҡ. Баланың ғаиләл ә, мәктәптә, дуҫтары менән аралашыуы нормала икән, ул үҙ эсе нә йомолмаясаҡ һәм наркотиктарҙың зыяны тураһында мәғлүмәтт е еңел ҡабул итәсәк.


Бөрйән районының Ҡотан ауылында яңы башланғыс мәктәп-балалар баҡсаһы асылды\nУның нигеҙе 90-cы йылдарҙа уҡ һалынған була, әммә финанс сығымдар етмәү сәбәпле, төҙөлөш туҡтатыла. Ниһайәт, изге башланғыс быйыл социаль маҡсатлы программалар фонды һәм «Башнефть» компанияһы ярҙамында тормошҡа ашырыла. Ҡара алтын менән тәьмин итеүсе предприятие ауыл үҙәгендәге ташландыҡ бинаға реконструкция яһау буйынса 27 миллион һумлыҡ сығымдарҙы ҡаплай.\nБыл малай-ҡыҙҙар юҡҡа ғына шатланмай. Белем көнөнән һуң уларға ҡыуаныслы хәбәр еткерелә - ниһайәт, яңы башланғыс мәктәп-балалар баҡсаһында төҙөкләндереү эштәре тамамланған. Ауыл үҙәгендә урынлашҡан объектты асыу тантанаһында уҡыусыларға тылсымлы асҡыс та тапшырылды. Ата-әсәләр хәҙер балалары өсөн тыныс. Уҡытыу-тәрбиә эше йылы, иркен бүләмәләрҙә үтәсәк.\nҒәҙәттә, балаларҙы йоҡо бүлмәһенә индереп тә булмай. Тик Ҡотан ауылында хәл башҡаса булып сыҡты. Уңайлы шарттарҙың булдырылыуына кескәйҙәр һөйөнөп бөтә алмай. Руслан Мәжитовтың да йылмайыуы йөҙөнән китмәй, тиҙерәк әүен баҙарына барғыһы килә.\nКескәйҙәр өсөн бында уйнарға, спорт менән шөғөлләнергә урын етерлек. Иң мөһиме - яңы йыһаз, уйынсыҡтар килтерелгән. Әлегә балалар баҡсаһына егерменән ашыу малай-ҡыҙ йөрөй. Киләсәктә тәрбиәләнеүселәр һаны тағы ла артыуы ихтимал. Ни тиһәң дә, республикала тыуым буйынса бөрйәндәргә етеүселәр юҡ.\nБашланғыс мәктәп уҡыусыларының маҡсаттары юғары. Араларында табип ҡына түгел, уҡытыусы, полиция хеҙмәткәре, шофер булырға теләүселәр күп. Улар ҙа хәҙер заман талаптарына яуап биргән шарттарҙа белем аласаҡ. Әлегә иркен кабинеттарҙа икешәр синыф уҡый.\nБыға тиклем малай-ҡыҙҙар иҫке ағас бинала тәрбиәләнгән һәм белем алған. Ундағы шарттарҙы яҡшыртыу буйынса халыҡ ҡайҙа ғына мөрәжәғәт итмәй. Ниһайәт, изге ниәт социаль маҡсатлы программалар фонды һәм «Башнефть» компанияһы ярҙамында тормошҡа ашырыла. «Бөрйән әле лә ҙур төҙөлөш майҙансығын хәтерләтә»,-ти район хакимиәте башлығы Рөстәм Шәрипов.\nӘйткәндәй, Ҡотан ауылында 300-ән ашыу кеше йәшәй. Уҡыусылар башланғыс мәктәпте тамамлағандан һуң күрше ауылға йөрөп уҡый.\nЯңы социаль объекттың асылыуына урындағы халыҡ һуңғы көнгәсә ышанмай. Ни тиһәң дә, был бинаның нигеҙе 90-сы йылдарҙа уҡ һалына башлай. Әммә төҙөлөш кенә алға китмәй. Шуға ауыл үҙәгендәге үҙгәрештәр барыһын да ла шатлыҡ тойғоһо уятҡан. Хәҙер яңы мәктәп-балалар баҡсаһын «Ҡояшҡай» тип кенә йөрөтәләр.


Өфөлә Поляк теле көнө үткәреләсәк // Йәмғиәт | новости башинформ.рф\nӨфөлә Поляк теле көнө үткәреләсәк\n10:47, 14 февраля 2012 Йәмғиәт\nӨфөлә Поляк теле көнө үтәсәк. Уны Халыҡ-ара телдәр көнө сиктәрендә Башҡортостан Республикаһының Поляк мәҙәниәте һәм мәғарифы үҙәге үткәрә.\n«Башинформ» агентлығына үҙәк директоры Марина Садыҡова-Лисовскаяның хәбәр итеүенсә, байрам 18 февралдә Достоевский урамы, 160 адресы буйынса Халыҡтар дуҫлығы йортоноң китапханаһында үтергә тейеш. Башлана — 12 сәғәттә. Поляк теле көнө программаһында А.П.Пенькевич исемендәһе Милли йәкшәмбе мәктәбенең, Башҡорт дәүләт университетының педагогтары һәм уҡыусыларының ижади сығыштары планлаштырылған. Шулай уҡ поляк мәҙәниәтенә арналған поляк китаптары һәм фотоматериалдарының презентацияһы ойоштороласаҡ.